Rosy Biak Nih Lalawmpui A Leh Ve Tak Tak Cang. – Kawltu Team\nRosy Biak Nih Lalawmpui A Leh Ve Tak Tak Cang.\nTu lio fb ah a lar bakmi kong ah keimah hmuh ning le ka rian in ka dinhnak kong tawi fiang tein tial ka duh. Aruang cu cheukhat hawikom le chungkhat an i fiang hna lo. 2016 July thla in 2018 March 19 tiang The Hakha Post zung ah ka tlingtlak lo bu tein Accountant rian ka rak tuan.\n2017 ah Norway ka ule nih rak kan tlawng ta law zung in khunh na ngah lai ma an ka ti i, kan lubik a si mi Lalawmpuia cu ka rak chim i a lung a rak tling. Cu hnu 2018 ah Norway tlawng ding ah thla 3 ca in ka kai lo chung lakhah pek lo ding le cun ka rak tlung in zung kai than ding in khunh ka rak hal hna. BOD nih an ceih hnu ah staff dihlak theih te le lungtling tein Norway tlawnnak nawl an ka pek. Cu lio ah chungkhar bantuk kan si na kal khawh poh ahcun khunh kan in pek ko an ti.\n2018 march 19 zaan tiang zung ka kai. Yangon ka phanh hnu visa ka ngah cang tiah Pa Pui cu phone in thawng ka thanh. Phone ka chawnh a thaizing zingka ah ka viber ka zoh i The Hakha Post staff bia ruahnak group in an rak ka chuah ko, mah lio ahcun ka lau pah nain khual ka tlawn chung si i mah ruang ah a si lai hih ka rak ti. Norway ah thla thum ka caam hnu ka hung tlung. Hakha ka phak in Pa Pui phone ka chawnh, mah lio ahcun Pa Pui nih “Rosy na tlung thawng kan theih ko nain kan in chawn kho rih lo” a ka ti, mah dih ah zungkainak kong kan rak chimh ah Saya Pui nih “Aw Rosy zung kai a duh sual lai a rak kai sual ah kan ti i, i dinhnak ca ka tial cang ko a ka ti ko”. “Ziah Saya Pui zeitindah si?”ka ti i, Pa Pui nih “Rosy na kal lai ah kan Zung nih kan ngeihmi phaisa cu na theih ko kha mi tampi lakhah pek ding kan i za ti lo i mah ruang ahcun na rian kha na pa Uk Lian pa (Rev. Tial Thawng) nih a tlaih, na pa Uk Lian pa (Rev. Tial Thawng) a rian tu kha a dang nih an chaan, nangmah cu na hawile pathum (an min ka chim lai lo) kan dinh ter mi hna bantukin kan in dinhter mi na si hrimhrim lo, pakhat pa (a min chim lo) mah kan dinh ter mi kha cu na um lio in na theih cang ko kha”, a ka ti.\nCu hnu ah a chim than mi cu “Accountant nih a saubik zarhkhat leng khualtlawn a ngah lo a ka ti than”. Ka theih lo zong a si kho men nain kan phunghram ah CEO, BOD, Accountant, reporter etc.… nih cun zarh khat e, zarh hnih e khawltlawnnak nawl a ngei lai tiah phunghram kan ngeih in ka theih lo. Phunghram ka theih dih lo zong a kho men ko. Mah si cun dinhternak ca na tial mi cu rak ka pe u ka ti, “Aw na U Thawng (Za Biak thawng) le na u KB (KB Thawng) nih an in pe lo ma? Kei hi tuni zung ka kai loh Dum ah ka kal” a ka ti. Atu ni tiang an ka pe kho lo, an tial cang ko mi cu an ka pek ngam lo asilole an ka pek duh lo dah? Tutan an buai ah ka hal than hna i, U Thawng (ZBT) nih cun ka hal i a ka ti mi cu, “Mah lio ah kanmah nih nawl kan ngei lo amah kut cung lawngte ah a um ko” a ti, A si ahcun amah Pa Pui nih maw a ka chuah ka ti, “Aw amah nih an chuah ka ti ahcun BOD pawl pei meeting kan tuah ko cu a ti hawi lai. Amah nih an sin khawh lo mi cu kanmah chinchin nih cun zei cu dah kan in sin khawh lai”, a ti.\nA fiang mi cu BOD pawl nih keimah kong meeting an tuah cu 100 ah 100 in a fiang ko. Thla ni 30 zaan i cmpage nih Pa Pui bia an ka hal piak i lehnak a tuahmi ah leh than ka duh ve.\nPa Pui (PP): Zei ma zat ka rau lai a ti. Rosy Biak (RB): Ka hal hna lio ah thla 3 visa ca in ka hal ko hna, pakhat khat a um cun keimah lei in thawng thanhnak kan tuah ko hna lai,visa hna ka ngah lo sual a si cun ka rak kir than colh lai ka ti.\nPP: A rak kil than tik ah nekwork bantuk in a remh thluamah mi a si, rian vun luh than ding ah a siamremh awk a har ngai cang a ti. RB: Mah tluk in a har ding mi ka ruah ah ka thei kho bak lo.\nPP: A sining te ahcun kha kha a rak phanh than ah khan cun amah zong nih inform kha a tuah awk ding a si ko. RB: A si ka tuah, phone ka chawnh bak.\nPP: Asina bel tein zung rian dirhmun in amah dirhmun kha kha ti khan rak tuah a si tikah mu amah lei kap zong in a ngaihchia men ko lai. RB: A ngaihchiat ding le chiat lo ding ti cu nangmah le nangmah kha rak i si ter chun ve ko hmanh…\nPP: Keimah lei kap in a karlak ah thawngthanh awk kha rian a luhnak a tuah lo ahcun a phan cang ti le rian ah a luh kho ti khan kanmah nih kan thei ve lo cu mu. RB: Aw si ma? Ziah nan ka dinhter cang mi cu keimah nih thawng thanh cu a hau ti? Ziah visa ka ngah kan ti hna thaizing in staff bia ruahnak viber group in nan ka chuah?\nPP: Kap khat lei cun rian a luh duh than taktak zong kha a si maw si lo ti zong a um ve men kho. RB: Rianchuah le khunh lak cu upa pi nih i fian lo awk a um lo. Khunh lakah ahcun khunh a dih tikah rian cu pehzulh in tuan a si ko lai lo maw? Khunh ka lakmi thla 3 caah a si ii, ka rak kir ah thla 3 hmanh a tling rih lo. Keimah nih chuahnak ca zong ka tial lo, nanmah nih chuah mi ah ka tla. Rian chuah tik zongah thla khat tal aa duh in notice pek ding a si ko.\nPP: A kar lak ah a tlung rih lo cu awh, mah kar lak ah midang a sathu hau, atu i thanh a hau ti zong cu kan thei lo cu mu. RB: Ziah mah tluk tiangtiang a thei lo ding in a hrut mi ahcun kan ruat lem hna lo. Ziah mah tluk nan theih lo ahcun ka tlun in phone kan chawnh dih in khan tha tein nan ka thanh ko lo.\nPP: cucu sorry bak si sorry bak si. RB: Chim ding na thei ti lo i kan theihthiam. Keimah ka ruah ning ah cun ziah CEO le BOD a si mi Saya Pui le U Thawng nih (a dang BOD pawl cu ka hal hna lo ca ah) hin tuni tiang ah ka dinhnak kong hi, ziag tha tein nihin tiang an chim khawh hnga lo? Saya Pui zong ka hal ah ka hal mi bia halnak si lo in a dang pi in a ka leh lengmang? U Thawng zong nih ka thei lo a ti ve? Ziah ka dinhnak kong hi CEO le BOD pawl nih tha tein an theih hnga lo? Bu riantuan ah CEO le BOD nih staff pakhat rian an dinhter i an dinhternak aruang le dinhternak ca cu chimh/pek phung a si nain. Keimah tein kaa din cang lai tiin dinhnak ca zong ka tial lo. KHUNH tu ka hal mi a si i, unpaid leave ka lak mi a si. Ruahnak pakhat cheuh kan duh mi hna cu, CEO le BOD a si mi tu hnu hmai lei ahcun keimah bantuk in nan riantuanti a si mi staff kha rak tuah ti hna hlah uh. Saya Pui le U Thawng zong hmalei ahcun keimah ka tuan chung i nan ziaza bantuk in rak um ti hlah u, mah nan zia ning nan si peng ahcun nan tuanti hawi cheukhat cu nan sin ah caansau an tuan kho lai lo.\nMinung cu kanmah kan sining tein mi nih a kan ti ah khin kan duh ton lo i pakhat le pakhat kar ah buainak a chuak tawn. Staff pawl sian lo bu te le mithi he kan thlah hna an ti i kei ka tuan lio ah cun a dih mi kan hawi le mah bantuk in an thlah hna cu ka thei bal lo. Keimah hmuh ning ahcun nusal pasal a si mi nih cun kan palhnak le mi ngaih kan chiatter mi hna cung ah cun kan palhnak kha cohlan in zei bantuk minung an si zong ah ngaihthiam cu hal ding bak si, cun kan palh lo a si ko ahcun thil zeipoh a chuah ah ral tha tein tuah ngam ve ding si ko.\nCun keimah hmuh ning ah zei bantuk organization or company poh ah hruaitu upa pawl an that ahcun an kuttang riantuantu zong an tha i, nuamh zong an i nuam. Upa pawl pakhat le pakhat kong aa ceih peng mi, mah mit chung ah hnawm aum mi i coih hmasat lo in mi mit chung hnawm coih aa tim peng mi bu pawl cu zeitik hmanh ah that nak an cung ah a tlung kho lo. Minung tampi cu solo i zuamnak ah kan music cu a tha tuk nain a tak i ngeih ding mi a bia khi zeihmanh a si lo caah solo sak zuamnak ah kan sung tawn. Aruang cu a music lawng a tha i a bia le a hla zeihmanh a si lo.\nMah ca hi zeiruang ah dah a tu ah ka tial? 2018 lio ah tial le chim ka rak thei/duh cang ko nain keimah pakhat ruang ah The Hakha Post zung le riantuan tu cheukhat pawl an thang chiat lai le a mualpho lai ding ka rak duh lo. Atu cu anmah le anmah tein an i mualpho cang leng ah keimah kong thil hman tein an theih lo le an chim kho lo ruang ah ka tial mi si. Tutan zong ah tha tein ka hal hna mi hna ah fiang tein ka chim kho hna sehlaw, an philh si le tha tein kan philh rak ka ti hna seh, an palh si le tha tein kan palh ka ti hna sehlaw mah ca hi ka tial lai lo.\nNote:Atu ca ka tial mi ah hin nan fiang dih cang ko lai ka zumh. Cheu khat nih bia nan ka hal mi ah aho dah phaisa kong ah a hman deuh, aho dah a palh deuh tiah na ruah a tu an buai mi hi?tiah bia halnak ah, keimah ka tuan lio ah cun phaisa kong hi cu a tluk tein ka hmuh ko hna,cun a tu an buai mi ah cun keicu The Hakha Post ah rian a tuan mi ka si ti lo i ka thei lo. Zei poh hi a hram thawk um lo in a lai le a donghnak a um kho lo. Minung pakhat kha na tanh deuh ah cun na lungchung tein tanh ko,comment ah bia chiachia in ti a hau lo. A tu ka tial mi zong ah hin comment chia hohmanh nih rak tial hlah u, comment chia tial nak ding ca ah zong ah ka rak post mi si lo.\nCredit : Rosy Biak\n← Esther Video Thar Cu Zoh A Nuam Kho Tak Tak.\nMuidawh Lainu Dr. Iris Tuan Cer Cu Norway holh in a holh thluahmah ko Cang. →


US Chinmi Ca Thawngchia: US Rammi Sinak A Soktu Immigration Nih Cithlatnak A Tuah Than Hna – THE CHINLAND POST\nUS Chinmi Ca Thawngchia: US Rammi Sinak A Soktu Immigration Nih Cithlatnak A Tuah Than Hna\nTCP-Online| 2018 February 28| US ram ah rammi sinak (Citizenship) a soktu hna cu US Immigration (Lah-wah-kah) nih an konglam cithaltnak a tuah than hna ti kan theih. Hiti US rammi sinak a soktu hna hi a bikin Malaysia lei in a phanmi an tam khun ti zong theih a si.\nHi kongah US ram Indiana hrambunh BACI tiah auhmi Kawlram mi pawl zohkhennak bu i President Dr. Rodinga nih;\n“Kan theih khawh tawk cun 2005-2006 kum lio khan Malaysia ah Kawlram mi (Ralzaam) pawl min cazin an rak lak lio khan min aa thuatmi/aa lomi an rak tam tuk. Tahchunnak ah ralzaam pakhat nih a min, chuah kum le a nulepa min a pek hna. Cu pa/nu thiamthiam nih cun cuti min aa lomi he cun a dang ah a va pek than. Malaysia lio khan cun zei a va poi lo. US an vun phan. US an phak i Citizen an sok tik ahcun a buai cang. Min, chuah kum le nulepa min aa thuatmi/ aa lomi a tam tuk tikah minung pahnih thum hna aa thuatmi an um cang. Cutikah US cozah ca zongah Green Card heiti Citizen pekawk a tha ti lo. Hiti a si tikah 2002 kum lio khan US ramleng Minister zung lei nih ‘Fraudulent case’ tiah auhmi Malaysia ram in US a rak lutmi min aa lomi an rel tikah hna ah thong 9 hrawng a si. Mah buainak cu atu ah tha tein tawlrel than an timh le si ko lai ti ka ruah” tiah a chim.\nAtu bantuk in US cozah lei nih a auh cangmi hna cithlatnak a tuah tawk hin buainak cu a um rih lo. Hiti cithlatmi ah hin Malaysia in US ram a phan deuhmi lawngte an si rih hna. India lei in an phanmi ralzaam cu an um rih lo.\nHi kongah US cozah nih Malaysia hrambunh UNHCR zong Warnining a pek cang hna. Hiti a pek tik hna ah Kawlram ralzaam minung thong 4 leng US phan ding zong an phak khawh rih lonak a si ti zong Dr. Rodinga nih cun a chim chap.\nMalay UNHCR nih 2013 kum khan ralzaam min cazin lak a phih cang hna i 2013 hlan paoh i min cazin a rak pemi hna cu atu ah an buai cuahmah lio zong a si i US ram luh zong US cozah nih an kham rih lio hna a si ti thawng kan theih.\nPrevious Chin Media Phu Nih Chinram Cozah Chuahmi Thawngthanhca Ngol Ding In Cathanh An Chuah\nNext Mino He Aa Pehtlai Mi Phungphai Sermi Theihternak Le Fianhnak Hakha Ah An Tuah


Ngai a chia tuk hringhran e! Thantlang I Mithi Cu Vuitu Ding An Um Lo - News and Media\nThantlang in mithi ci vuitu ding an umlo caah Hakha Covid-19 lei tuanvo ngeitu pawl nih an vui. Kan Chinram chungah hi ban tuk dirhmun hi kan tong cu a poi tuk hring hran. Asinan nikhat khat ahcun zalonnak a chuak te lai. Tus chun September 21 zinglei ah Thantlang ah pitar kum 61 mi a thi i khuachung ah minung tlawmte lawng an um ruangah a ruak vuiltu ding upa an um lo i.\nHakha Township Puplic Healthcare & IDPs Management Committee hna nih Thantlang ah an va kal i a ruak cu an vui. Ruak vutu pakhat nih Mual liamtu i a fanu le a pasal a tanta, a fanu le a pasal lawng an um ruangah a ruak vuitu an um lo. Thantlang khua chung ah inn 9/10 hrawng lawng an tang. An dihlak an zaam viar. Ruak kan vu hnu ah a fanu le a pasal cu Hakha ah kan hruai i an chungkhat inn ah kan thlah tin media sinnah a chim.\nSeptember 18 chun ah Thantlang khua chungah ralkap pawl nih meithal le bomb pawl in an kap ruangah inn 19 a kang. Rel chap – Inn 2000 deng le minung 10,000 renglo an umnak Thantlang cu chungkhar 3 in minung 28 lawng nih khua an hngah cang. September 21| Thantlang ah kahdohnak a fah hnu in khuami cu an zaam dih i atu hi chungkhar 3 in.\nCOVID-19 mizaw 2 tel minung 28 lawng nih khua an hngah cang, tiah kan theih. Khua a hngak i a taang mi chungkhar hna hi:-1. Rev. Dr. John No Mang le a chungkhar (ngahtah an zohkhenh mi hna he 20); 2. Pi Kil Tang (Ni Ceu nu le afapa 3); 3. Evan Rinchana techung le Nu Thluai Cia, Sayama Thui Cin (inn khat ah an um i minung 5 an si) i an dihlak ah minung 28 lawng nih khua an hngah. Crd – THT


Mizoram Ramri Ah Assam Police An Kal Than, Assam palik nih duh lo in Sianghngakchia hna an velh hna, meithal in an kah hna caah>>>>>>. – Onlinenungak\nMizoram Ramri Ah Assam Police An Kal Than, Assam palik nih duh lo in Sianghngakchia hna an velh hna, meithal in an kah hna caah>>>>>>.\nMizoram Ramri Ah Assam Police An Kal Than\nNihin June 29.6.2021 zinglei ah Assam palik le tupi zohkhenhtu hna cu Mizoram ramchung Mizo pawl dumtuahnak hmun Aitlang hnar lei ah tam ngai an rak ra than tiah theih asi.\nAssam palik hna hi Hailakandi SP, Sub-Division Officer- SDO le District Forest Officer- FDO hna nih an hruai hna i Vairengte mi Pu Lalchhandama thlam an hrawh pin ah Kunya kung cheukhat an phawi piak dih hna.\nAssam palik hna cu Mizoram chungah an rak luh ruangah le Pu Lalchhandama thlam an hrawh mi duhlo in Vairengte mino hna cu Assam palik pawl umnak ah an kal colh ve.\nHi thawng theih in Mizoram palik SDPO nih mino hna cu cozah bia le hla hngak dingin a chimh hna hnuah Mizoram palik le mino hna cu Assam palik pawl umnak ah an va kal hna i, kaphnih hruaitu pawl an i chawnh hnuah Hailakandi ah tonbiaruahnak ngei ding an hna tla.


Abraham Aungte: Rev. Benjamin Khamh Bawi Na Zumhnak Le Na Khrihfabu Hmanh Ah Dir Ngam Loin Online Lawngah Pa Ralttha Na Si Ko Hih – Chin World News Evening\nAbraham Aungte: Rev. Benjamin Khamh Bawi Na Zumhnak Le Na Khrihfabu Hmanh Ah Dir Ngam Loin Online Lawngah Pa Ralttha Na Si Ko Hih\nJuly 20, 2019 July 20, 2019 Salai Van Theihtlei\nHOLH THEIHLO KAN HI ZEI TIK AH DAH A DIH HNGA?\nA Bible Tuanbia He Zohnak Tahnak: AD 63 le 70 karah khan Tongues cu a dih cang. Zeiruangah a dih cang kan ti khawh ti asi ahcun, Lamkaltu (Apostles) hna nih Khrih Jesuh kong an rakphuan mi cu Israel mi hna nih thei ko buin an rak hlawt Tongues cu an rak hman peng mi a si. Lamkaltu 28:22-28 chungah kan hmuh bantukin Paul nih Israel mihna cungah Pathian biaceihnak kong cu AD 63 hrawngah an rak phuan cia.\nCu biaceihnak cu AD 70 ah a phan. Cu biaceihnak kong cu Paul nih AD 63 ah phuan hnu i țial mi Biakam Thar cabupawl (Rom, Efesa, Filipi, Kolosa, 1 le 2 Timote, Titus, Felimon, Hebru, 1 le 2 Peter, John 1, 2 le 3 John, Jude le Biaphuan) chungah tongues kong kaakhat zong kan hmu ti lo. Zeiruangah dah kan ti ahcun, Pathian bia Bible bia lungtlinnak cu a tlamtlingcang i, hmelchunnak thlarau laksawng hna cu a herh ti lo I Cor 1:22-23. Bible chung bia in kan chim ahcun thawchuahhnawh a si cang mi a si, a tling ti mi a si caah zeitik can zong ah a hmânmi Pathian bia a si.\nPaul nih Bible chungah cakuat tampi a țial vasi kaw, a hmasa lei i a țial mi 1Korin chungah voikhat te dah ti lo cu tongues kong zeitikhmanh ah a kan tarlangh piak ti lo.\nDoctrines lei he i pehtlai mi cabu Rome cakuat diklak chung zongah tongues kong hi zeihmanh a rel hlei lo. Cun Khrihfa hna nitin kan nunnak i kan kekar hlannak ding chimnak Bible a si mi Efesa 4-6 chung zongah tonues kong zeihmanh a chim hlei lo. Cun pastor le dikon tlinnak kong a chimhnak 1 Timote 3 le Titus 1 Bible chung zongah Paul nih tongues kong zei hmanh a chimchap fawn hoi lo. Tongues kong cu Mark (33 AD), Apostol hna chan Lamk 2, 10, 19(33, 41, 54 AD) le 1Korin(59AD) caan pawngkam i țial mi cabu hna chung lawngah chimhrinnak, siknak, iremhțhannak, lei kong a chim can lawng ah tongues kong hi a kan tar piak. Cu can hmanhah, tongues hmang ding in thazang peknak lei siloin, ri khampiaknak lei kongtu a si deuh.\nCu pinah, Khrihfa hmasa hruaitu hna Polycarp, Papias, Cyprian, Chrysostom, Auguestine, Origen, Celement of Rome, Justin Martyr hna nih khan tongues kong zeihmanh an rel bal lo. Zeicaah kan ti ahcun, cu tongues cu a dih cang caah a si. Chrysostom nih cun, “tongues cu a rak um bal ko, sihmanh sehlaw atu ahcun a um ti lo” tiah a rak ti bal.\nB. Khrihfa Tuanbia He Cawnhnak\nKhrihfa hmasa hruaitu hna nih cun tongues hi an rak hmang bal bak lo. 1.Rome khua mi Clement nih AD 95 kum ah Korin khua mi Khrihfa mipi hna cu Paul nih tongues kong he i pehtlai in a sik mi chimh lo ahcun buainak phunkip he pehtlai in fak piin a rak sik hna. Zeiruangah, tongues kong le khawruahhar kong vial a tleh chih ve hnga lo? 2.Antioch khua mi Ignatius (130-195AD) cu Lyons khua i bishop a si, Efesa khua zumtu hna sinah cakuat a rak țial bal. Tongues a hmang ballo in tongues kong he i pehtlaiin zei hmanh chim mi a ngei bal lo.\n3. Justrin Martyr (AD 160) hi Greek zumhnak vengtu(apologist) minthang bak arak si. Anih nih Khruhfabu tampi a vehvat hna va si kaw, asinatein tongues kong hi voikhat te hmanh a rel ballo i, thlarau laksawng hna cazin lak hmanhah tongues hna cu a telh lo.\n4. Tertullian (155-202 AD) zong nih tongues cu apsotol hnachan lio ca lawng ah a si tiah a rak chim. 5.Origen (AD 250) hi amah chan lio ahcun Khrihfa Pathian bia thiamsang (scholar) nganbik a rak si. Khrihfa cabu volum tam pi a țual bal ve si kaw, a cabu țial mihna ah tongues kong hi voikhat te hmanh a țial ballo. Asinatein voikhat cu apostol hna chan lio i chinchiahnak thlarau laksawng hna hi chikhat ca lawng an si ti mi kong Celsus cu a rak al bal. Khrihfa hna cu kum zabu 3 nakah tongues an rak hmang ti lo.\n6. Chrysostom (347-407) hi Greek Khrihfa i thawngțha chimtu le Pathian bia hrilhfian thiam (the greatest expositor and preacher) khawruahhar taktak mi a rak si. Anih zong nih tuchan ah tongues a um tilo timi kong a rak chim bal.\n7. Augustine (354-430 AD) hi North Africa ah mifim Pathian bia thiamsang an bichanbik mi mi pakkhat a si. Anih zong nih “it passed away” tiah tongues a donggnak kong a chim. A chimchap rih mi cu tongues hi Bible chan lio lawng ah hman chungmi a si “tongues was a sign adapted only to Biblical times” tiah a ti.\nKan Chinmi hna lakih Bible thurin humhimtu(apologist) tiin ka ruah ve mi keimah pumpak zong i kaa bochan ngaimi pastor saya Silas Ren nih, “Pathian i phuannak vialte cu Cathiang chung ah a tlinn zia Bible hmun tampi chungah a lang(2Timote 3:16). Lamkaltu hna nih cakuat țial an lim hnu in Cathiang tahnak (Canon) khar a si cang. Tu chanah Cathiang Bible hmang ti loin Pathian i phuannak a herh tilo. Cathiang leng i Pathian aa phuang bantuk in an ruah le an chim mi hi cu Setan i phuannak tu a si deuh” tiah ‘Thilnu Tello Chang’ timi a cabu cahmai no. 43 ah a țial.\nA țialchap mi bia pakhat cu, “Apostol chan lio hmanhah khawruahhar thil tuah khawhnak a dih ti cu Bible chan țuanbia (Chronology) zohfian tikah a lang. Heb1:1-2 ah #Hlan ah cun Pathian nih kan pupa hna sin i bia a chim tikah profet kha a rak hman hna i a cheuchum tete le phun dangdang in a chimning cu a rak si. Hebru 1:2\n#Sihmanhsehlaw atu kan chan, chan hmanung bik a simi chan ah hin cun, kan sinah a Fapa in a bia cu a chim. Amah thawng cun Pathian nih van le vawlei vialte kha a ser hna i amah cu Pathian nih a donghnak i zeizong vialte uktu ding i a thimmi cu a si.\nCathiang a tlingmi ngeih a si hlan in khawruah a dih thluahmah cang’ zeiruangah Judah mi hna sin Pathian rian kan țuanlo caah I Cor 1:22-23. Cucaah a fiangngai mi cu tongues hi kum zabu pakhat lio ah a dihcang timi bia cu Bible tuanbia le Khrihfa hmasa tuanbia zohțhannak in kanlung a kan fainter lai tiah ka zumh. C.Tongues an Run Hman Ning Tuanbia Montanus (150 AD) timi cawpiaknak sual phortu pa(heretic) ti in an rak auhmi a si i, cu pa lawng nihcun tongues a rak hman bal. Profet bantukin hmailei bia a rak phuan cia i a phuan ning in thil zeihmanh a phan lo. Amah le mah cu apostol hna aiawktu ka si (a successor to the apostles) aa ti chinchap. Amah pakhat lawng nih hin Khrihfa hmasa chan ah tongues hi a rak hman bal. Asinatein apostol John hnu a zultu Khrihfa hmasa hna hruaitu pasal țha pahnih a si mi Polycarp le Papias hna nihcun Montanus cu cawnpiaknak sual phortu pa (heretic) tiah an rak doh.\nKhrihfa remh chan “Reformation Period” (590 – 1648) zong ah remhtu(reformers) hna zong nih tongues an hmang hrimhrim lo. Khrihfa bu remhțhan hnu “The Post-Reformation Period” (1648-1900) kar ah khan cun ngakchia cheukhat hna nih tongues cu an hman. Culawng si loin, Roman Catholics, Mormons, Quakers, Irvingites le Shaker hna zong nih khrihfa bu ah tongues an hman tawn. Charles Fox Parham (1873-1929) hi Chanthar Pentocostal Pabik “the father of modern Pentecostal movement” ti in auhmi a si. 1898 kum ah Bethel Tidamnak Inn(Bethel Healing Home) a sak, 1900 kum ah Bethel Bible College cu Topeka, Kansas ah a dirh. 1901 kum, January 1 ni ah khan Parham siang Ngakchia nu Agnes Ozman lu cung ah a kut a chuan piak hnuah tongues in a holh. Mah cu cu chanthar Pentecostal hna țhanghnak hrampi a si. Mah ti cun Pentecostal hna nih cun tongues cu tuni tiang peh zulh in an vun hman.\nBenjamin Khamh Bawi zeitiindah mah zumhnak hmanh dirpi ngamlo in thawngțha chimnak ruah ah nangmah na zumhnak bu hmanh ah na dirngam țunglo, fb lawngah pa ralțha na si ko hih.\nCredit: Abraham Aungte\nMizaw, Nu (55) Cu Lungpang Cung Ah Pawcawmnak Phaisa A Kawlnak Ah Pe 300 A Sannak In A Tla Sual Ai\nNungak Tlangval Nih Cun Rel Bak Ding Nan Ton Dingmi Asi Thitum A Zan Khatnak A Hngakmi Ngaknu-Tlangval Tonmi


Iran Ram Hi Pathian Nih Hman A Timh Taktak Cang Ruang Ah Iran Ram Muslim Pawl An Lungre A Thei Taktak! – Chin World News Evening\nKhrih thawngttha nih Muslim ram a simi Islamic world zong mei phalh in a phalh thluahmah cang. Muslim ram ah Khrihfa an karh i biakinn zong an karh chin thluahmah cang. Iranian Revolution Iranian Muslim leader pakhat nih Iran ram ah Khrihfa hi a phuphu in an karh chin thluahmah ko, tiah a chim. 1979 ah khan Iranian Revolution timi cu rak thok a si i Islamic pawl nih fekte in rak uk an si.\nKhrihfa pawl hna cu a lamkip in hrem le tthawldawi tu chun ni tiang an si. Hi an uknak chung ah a ummi missionaries pawl vialte hna zong tthawl le dawi an si. Khrihfa Bible le biakinn hna zong khar pial le hrawh piak an si hna. An ram chung ah thawngtha chim hi a cozah phungbuar pakhat ah an chiah. Cu caah khrihfa pastor tampi le zumtu tampi hna cu a thah tiang in thah an si hna. Iran ram khrihfa hna hi mi tlawmte an si i biakinn tthatthi hmanh an rak ngei kho loh.\nAn nung chuak kho ngai te hna maw, tiah rak ruah an si.A sinain Khrih dawtnak, an tlaihchannak cu an chung ah mei bang in a kangh in a kangh caah tu kum tiang a karh in an karh chin thluahmah ko. Cu lawng hmanh silo in Iran ah a ummi Muslim tampi hna cu Khrihfa ah an i leet/thleng/cang thluahmah cang. Reports nih a chimning in, Iran ram ah hin Khrihfa a simi hi minung 1 million renglo an si cang. Hi hna nih hin a thlite in Khrihfa zumhnak le biaknak hi an tuah peng, tiah theih a si.\nIranian Muslim Leader Chimmi: 2016 ah khan vawleicung ah Evengelical Church a karh biknak hmun le a tthan biknak hmun hi Iran ah a si. Hi bantuk in Islamic ram ah Khrihfa an karh thluahmahmi nih hin Iranian Islamic hruaitu pawl cu a kan lauter ngaingai ko. Shia Muslim hruaitu mifim pawl hmunkhat i an i pumh lio ah Minister Mahmoud Alavi nih Muslim pawl Khrihfa an a phuphu in an lut, ti hi fiangte in a cohlannak kong a chim. Kan mithmuh hnga bak ah hi bantuk thil hi an cang ko, tiah a chim chih. Cu caah Khrihfa ah a cangmi hna he zei tin dah kan i pehtlaih ning le biahalnak kan ngeih hna ning a si lai timi tu an ruat. Mahmoud hi Muslim ram a kauh khawhnak ding caah ti in faakpi in a ttangmi le Khrihfa hna zong a rak hrem lengmangtu a si.


CIA Pawl Nih White House Sin ah China Pawl Nih Coronavirus Kong Ah An Chimmi Hi A Dik Lo Tiah An Chim Diam Ai Zei Thil Dah A Cang – Chin World News Evening\nCIA Pawl Nih White House Sin ah China Pawl Nih Coronavirus Kong Ah An Chimmi Hi A Dik Lo Tiah An Chim Diam Ai Zei Thil Dah A Cang\nPresident Donald Trump le president Xi Jinping phone in an i chawnhnak ah cun China nih coronavirus cu kan tei cang tiah an chim. Cu caah President Trump zong nih China le President Xi cu a rak thangtthat ngaingai hna. A sinain US CIA pawl nih White House sin ah ralrin an peekmi hna cu China nih hin hi zawtnak kong ah hin lih an chim. A zawmi zat le a thimi zat an chimmi hi a dikmi a si lo. Cu caah China nih an chimmi hi zumh awk a tlak lo tiah an chim.\nKan hnu February ni 7 lio ah khan President Trump nih President Xi he tthate in phone in kan i chawn. Hi coronavirus dohnak ah hin tthawngngai le cakngai in ram mipi a hruai khawh hna. Hi bantuk in coronavirus dohnak ah a ram mipi a hruai khawh hna cu tiah a rak thangtthat ngaingai. Cu bantuk in President Trump le Vice President Mike Pence zong nih United States zong nih Beijing nak in cakdeuh in hi zawtnak hi kan doh in kan tei khawh lai tiah an rak chim phah.\nA sinain American intelligence officials pawl nih cun Chinese cozah nih hi zawtnak in a zawmi zat an chimmi hi a dikmi a si lo. Hi kong ah Chinese cozah zong an lungre a thei ngaingai ko. Hi zawtnak hi Wuhan in ai thokmi a si bantuk in le a pawngkam hna le vawleicung ramkip ah ai tthekdarh tik ah hin an thin a phan caah a si. Ram chung ah hi zawtnak in minung tampi an thi ti an chim ah cun sualphawt le dantat kan si sual lai ti an phan caah a thimi zat le a zawmi zat hi tampi in an chim duhlo caah a si tiah The Times thawngzamhtu nih an chimmi cu an thanh. Ref: Dailymail\nKaṭial Nolh Ṭhan Lai, Laimi / Chinmi Vialte Kanlung I Rualseh Law Thawngseh\nUS Ah Coronavirus A Karhning A Rah Tuk Ruangah Ram Hruaitu Biatak Tein An Lungrethei Cang


Zumtu pohpoh thlacam caan asi, Muihnak chan tthawnnak setan ralpi doh cuahmah lio asi – The Cherry Par\nZumtu pohpoh thlacam caan asi, Muihnak chan tthawnnak setan ralpi doh cuahmah lio asi\nJesuh ca a tu tho tuah, Vailam ralkap vialte Ngiatnak puan kha va lek tuah, I tei ter hngin hlah u, Thawnnak in an tei dih tiang, Ralkap a hruai hna lai, Raldihlak an tei tik ah Bawibik asi ngaingai.\nJesuh ca atu tho tuah, Muko thawng kha ngai tuah, Amah ral kha va do u, Nihin tho law kal tuah, Ral tam hmanh seh phang hlah u, Zaang tthawn nak in tei u, Zaang tthawng mi nan si caah Ral tam na in tho u.\nJesuh ca atu tho tuah, Amah thawnglawng tein, Nan zaang nan bochan ah cun, Nan sungh lai kha ruat ko, Darphaw Pathian thawngttha kha, Vaa chon law thlacam tuah, Kahnak rian a um caah Jesuh ca i tim u.\nJesuh ca atu tho tuah, Dohnak a sau lai lo, Nihin dohnak thawng nan theih, Thaizing thannak si ko, Ral atei mi vial te nih, Sui luchin an hmuh lai, Nannih nan Bawi Jesuh he A zungzal nan nung lai.\nZumtu pohpoh thlacam caan asi, Muihnak chan tthawnnak setan ralpi doh cuahmah lio asi, Pakhat le pakhat thazang i pe cio in nan khuk rak (thaap) i bil cio ulaw mah le zawn cio in thla rak cam cio uh.\nMedia le News theih i zuam leen nih zei saan hmanh a tlai lo, cu vialte nak in minute pa li nga te na khuk i bil law thlacam law cu cu asi ko.\nVulei cung zuumtu vialte thlacamnak tti ding in US Election nih Darkhing a kan tum piak tu asi. Zumhnak a ngei mi pohpoh thla cam tti caan asi. Lord! Your will be done on Earth as it is in Heaven. Let you kingdom come. Amen. Credit: Salai Bawiukthang Cinzah\n← California Hmanh Nih Suimilam 24 Chungah Khizat Minung Election Results Fawite In An Tuah Khawh Lio Ah\nSehtan Nih Bible Zeitindah A Hman? →


Mara Nih An Mah Holhte Cawn An Timh Mi Cu A Poi Lo Tedim (Zomi) Polictics Thluak An Put Sual Lai Phan A Um Deuh — Salai Ephraim Thawngpang\nMara Nih An Mah Holhte Cawn An Timh Mi Cu A Poi Lo Tedim (Zomi) Polictics Thluak An Put Sual Lai Phan A Um Deuh\nTedim(Zomi) pawl hna nih cun Chinmi sinak i hrawm an duhlo ruangah an mah tein kan nih cu Chin miphun kan si lo tiah an hruaitu upa le an mifim thiampawl hna nih biatak tein an mino pawl hna an cawn piak cuahmah cang hna.a fawi nak in kan chim ah cun Tedim pawl hna ruangah hin Chin miphun lungrualnak tampi an kan rawh cang.Tedim pawl hna ruangah Chinram thazaang a zor i Chin miphun huap in kan mifim hna le ramkhel hruaitu kan pa le hna rian t’uan an timh paoh ah vawlei cung hmunkip um Chinmi hna um nak ah i laklawh ngai le durdu ngai in rian t’uan a si.an duh ningin rian an t’uan kho loh.\nCun, Mara kan unau hna an cawlcangh ning thenkhat cu tihin a si.Mizoram Saiha Mara le Lai/Chin mara kha i fon in Maraland tikha an buaipi.Lautu peng khua tampi le Hnaring khua hna ah Mizoram Saiha khua in vuanci a rak simi Hi Phei hna rakrat pi in Maraland timi mikhenh in Hall sak ding an rak hal hna i an rak cohlang hna lo tikah tihin an rak ti hna”Lautu peng zeimaw zat hna zong hi Maraland(ram)pei a si ko cu” Mara hunchonak kha buaipi ko loin ramkauh timh in an hraan timh ko mi hi ifunnak unity a hrawh lawng hmanh silo in tihnung ngaimi cawlcangh a si kho tiah an rak ti bal hna.\nA Zei a va si hmanh ah Mara kan unau pawl hna nih a tutan ah thanhtar an hun chuah langhter mi hi ruah tik ah Chin miphun a tam deuh thinlung cu an kan tuaiter hringhran ko.an mah le ram ah an mah Ca le holh cu an cawn zongah a poituk mithil cu a si lem lo na in,an itinh mi le an i hmaithlak mi an target cuanh piak hna tik ah Chin miphun vialte t’hanchoter nak in an mah (Maraland) te lawng t’hanchoter a tim mi an lo.mah belte cu a poi taktak mi a si.cu tibantuk thluak le ruahnak an ken a si ah cun Chin miphun a t’henthektu an si kho i,Tedim (Zomi)nak hmanh in t’ih a nung deuh mi an si lai.\nCun,a tu lio Chin miphun hna nih miphun dang hna sin tiangin kan i hmai hngalpi ngai mi hna cu Mara lei in Dr.Sasa le Dr.Ngun Cung Lian hna hi an si.kan Chin miphun huap in Chin miphun hna lak ah mipi nih theih mi le conglomh mi an si.an mah hrimhrim hi Chin miphun t’hancho nak lei ah biatak tein rian a t’uantu an si caah Chin miphun a t’hektu le a rawktu si cu an duh lai tiah ruah awk a har ngaingai.a si nain a tutan an thil tuah mi kongah mah hna pahnih nih zei tin dah an ruah hnga?an mah theihpi nak in hi thil hi an thok mi a si taktak ko hnga maw ti hi a si.\nNote: mah le hmuh ning le cuanh ningah mu.\nTagged Mara Nih An Mah Holhte Cawn An Timh Mi Cu A Poi Lo Tedim (Zomi) Polictics Thluak An Put Sual Lai Phan A Um Deuh\nSalai Thomas Lian: LAIMI Tlangholh (Common Language) Kan Rak Ngei Maw? →\n← Breaking News: Aung La N Sang Le Brandon Vera An I Phomh Manhlo Men Lai Lohbak A Si Cang Hih


Min Aung Hlaing Nih Phung Thar A Ser Mi Le UEC,CNLD An Dir Hmun. – Chintanbo\nMin Aung Hlaing Nih Phung Thar A Ser Mi Le UEC,CNLD An Dir Hmun.\nFebruary 24, 2021 admin CHINNEWS 0\nMin Aung Hlaing nih a sermi Union Election Commission ( UEC ) le a tulio Chin party pawl an dirhmun cu a tang lei bantuk in a si.February 1,2021 ah ralkap nih meithal in uknak a lak i kan ram cu ralkap uknak kut ah a um cang. Ralkap nih thimnak a dik lo a ti ruang ah uknak a lak. Min Aung Hlaing nih kum khat chung ah thimnak kan tuah than lai tiah bia a rak i kam.\nCu bantuk in Min Aung Hlaing nih thimnak commission cu a thar a ser. A hlun kha an hrawh i ralkap nih a thar an ser cang.Ralkap ser tharmi UEC nih ramkhel party pawl hna cu February 26,2021 ah Nay Pyi Taw an i ton ding in a sawm a chawnh hna tiah theih a si.\nCu kong he pehtlai in Chin party pakhat a simi ZCD nihcun ralkap nih a ser tharmi UEC he tonnak tuah ding cu kan lung a tling ko. Nay Pyi Taw ah i ton ding a si i Motor zong a tlamtling rih lo. Vanlong in maw kan kal lai a tlamtling rih lo tiah ZCD chungtuan Pu Gin Gam Lam nih a chim.\nChin party pakhat a si vemi CNLD nihcun ralkap ser tharmi UEC he i ton ding le ton ding biachahnak kan tuah rih lo tiah an chim. Cu pinah Asho party lei zong nih biachahnak kan tuah kho rih ve lo tiah an chim.\nRalkap nih uknak a lak hnu ah UEC thar a ser i ramkhel party vialte cu Feb 26,2021 ah ton biaruahnak ngei ding an sawm hna. Cheukhat party nihcun an duh lo i cheukhat party nihcun biachahnak an tuah rih lo tiah theih a si.\nRef: Chin World.\nMin Aung Hlaing Le A Party Cu An Maang Chia Thluahmah Cang Lai Dah.An Thaw Chuah Lawng Zoh An Si Cang .


President Trump Nih US Ram Nih A Ngeih Mi Phunghram Ning Tein A Chuah Pi Cang – Chin 11 News\nPresident Trump Nih US Ram Nih A Ngeih Mi Phunghram Ning Tein A Chuah Pi Cang\nPosted By: Chin News September 27, 2020\nPresident Donald Trump nih US constitution le phungning tein Amy Coney Barrett cu US Supreme Court baiceihtu dingah nominate cu nizan ah White House ah a tuah cang.\nAmy Cone Barrett cu kum 48 lawng a si. President Trump nih 2017 ah Federal court 7th Circuit Court of Appeals ah rian a rak piak cangmi a si. University of Notre Dame Law School in degree a ngahmi a si i mah sianginn ahcun Law professor zong a tuanmi si.\nSame sex marriage timi nule nu, pale pa, sualnak le thit-umhnak a pom lo taktak mi khrihfa zumtu pakhat a si. Nau hrawh le nau thah zong a hua ngaingai mi a si caah same sex marriage le abortion a pommi LGBTQ le democrats pawl nih cun an huat taktak mi a si caah a herhning poah in kan kham lai tiah an i hrocer.\nPresident Donald Trump nih nominate a tuahmi cu Senate Judiciary committee nih October 12 ah opening statement le hearing an thawk lai. Hearing hi October 15 ah lim a si lai. Mah hnu ah Senator minung 100 nih vote an thlak lai i, vote 50 tam in an fehter lai. Senate ah Republican party minung 53 le Democrats 45+2 Independent an um.\nObama chan kum 8 chung i liberal biaceihtu hna nih Khrihfa zumhnak he a kalh in thil an tuahmi vialte cu a khupthal a leh lai tiah zumh a si.


G7 Nih Kawlram Kong He Pehtlaihin Bia Fakpi in A Phuan Ve Cang - News and Media\nG7 Nih Kawlram Kong He Pehtlaihin Bia Fakpi in A Phuan Ve Cang\nMay 6, 2021 admin MYANMAR 0\nG7 nih kawlram kong he pehtlaihin bia fakpi in a phuan ve cang hi.G7 nih kawl ralkap he pehtlai i a tuar kho , a um kho ti lo caah a tu hi bia faktak i a phuan cang. Kawl ralkap an thil tuah ning le an umtuning a ruah a zoh ah hin a celhbak ti lo.Kawl ralkap an thil tuahmi hi a rem ti lo ah cun sual a phawt tak tak lai ti ruahnak a um. A ruang cu hihi G7 nih a phuanmi le a thimmi si.\nRalhrang Rallokap Thil Tuahmi A Remh Lo Ahcun G7 Nih Sual Phawt Tim. Myanmar rallokap dirhmun in pehzulh in hruhru hranghrang in thil tuahmi lam athlen lo ahcun hi hnu zongah sualphawt dingin timhcia kan si tiah ram sarih fonh G-7 ramdang lei vuanci nih anolh than nak cu Nithum ni ah thanhmi ah a tel.Cu hlei ah,hriamnam,a dang.\nRal lei kongah a pehtlai mi thilri cu Myanmar ramah zuar, si loah thlen nawn,fimthiamnak hna bawnhchanh mi cu kan phih lai tiah G-7 phu nih biakamnak an tuah i an thanh.May 5 ni ah thanhmi Myanmar kong G-7 phu nih ram dang lei vuanci nih thanhmi-CRPH,NUCG a cozah le CDM cawlcanghnak tling khi khet ten cohlan in i fonh dingin an nolh chap, cu hlei ah rallokap lei zong nih Democracy lamsial dingin a chim chap.\nCapar dnag delchap. Atulio Dr. Sasa cu America President Biden nakin vawlei pumpi ah a minthang deuh!America cu President ngei lo bantuk kan si. Basement ah aa thup peng rih ko rua. Refugees hrim thong 15 lawng tukum ka lak lai a timi hi zapi cu a kan hlen taktak! Laimi kan itel kho ve te hnga maw ka ti. Bawipa nawltu si ko seh!Dr. Sasa hi teinak kan hmuh i, kan ram ṭhat tikah Kawlram President dirhmun ah mipi nih an cawisan te lai ka zumh.\nA caah thlacam bawm lengmang hna usih!Teinak cu Bawipa ta asi. Asinain kanmah lei lungrualtein dirṭi hi Bawipa nih a kan hngah! Kan lung aa rual ahcun teinak Bawipa nih a kan pek ko lai.Priority asimi kan ral doh hmasa, tei hmasa hi biapituk asi. Teinak hmuh hnu ah kan duhning cio in sersiam awk asi. Mahlemah kong hi cu ngol rih hna usih! Bawipa sin ah lungdong lo tein kun lengmang usih!\nNorthern Aliance Le Kawl Ralkap Kutkai Ah Nizan Kha An I Kah Than\nPhaisa Ka Charmi An Hlam Ti Lo Caah Ka Duhnak Poah Ah Ka Hman Cang Lai


CM Lian Luai Nih Chin Party Faktuk In A Sawisel, Lentecelhnak Bel Bantuk An Si – Chin World News Evening\nCM Lian Luai Nih Chin Party Faktuk In A Sawisel, Lentecelhnak Bel Bantuk An Si: Chin ramkulh Chef Minister rian tlai lio mi Pu Salai Lian Luai nih Falam peng chung a tlawnnak ah Chin party tiah auh mi CNLD a sawisel peng tiah theih asi. CM Pu Salai Lian Luai nih cun kan hnuzarh i Zongte a um lio ah, “CNLD party cu lu le taw hngallo party tiin rinhtlak le zumhtlak an si lo” tiah a chim ti asi.\nKan hnu thla i Ramthlo khua a tlawn lio zongah CM Lian Luai nih cun “CNLD cu Lentecelhnak bel bantuk men an si, a rauh hlan ah an kuai lai i, remh khawh zong si ti lai lo” tiin a rak chim bal cang. Hi kong he pehtlaiin Falam i CNLD hruaitu Pu Biak Cawm nih cun, “Mah hi daan a buarmi asi. Cozah rianttuan pawl haal in pengtlang a tlawn lio ah party campaign nak tuah lo ding tiin Daan chungah a um.\nTahchunnak a hmanmi Lentecelhnak bell bantuk men a timi zong tualchung i thil sunglawi kan neihmi man sunlawi zia a theih lo ruangah a chim men mi asi. Kannih Chin Party cun Lentecelhnak beel bantuk simi tual chungin mah kut chuak thilri ngaih khawh ding hi kan tumtahmi pakhat cu asi” tiah Chinland Herald sinah a chim.\nHmai kum ah rampi thimnak a um cang lai i, party kip nih timhlamhnak an ngaih cio bantukin CM Pu Salai Lian Luai zong atu hrawng cu zarhte ni le zarhpi ni tinte deuh in Falam ah kalin mipi hna he tonbiaruahnak a ngei peng,” tiah theih asi. CM Salai Lian Luai nih hin atu tiang rih ahcun Falam ah a um vemi USDP, NUP le UDP hna cu a soisel lo nain, CNLD party pakhat lawng hi a sawisel bikmi asi tiah Chinland Herald (CH) nih cun an langhter.\nEditor note: Hi bantuk in Chin pa nih Chin patry a sawisel peng mi cu Kawl pawl an lungtling in an buk an bengh peng ko lai. Kawl kan duhlo ti lio ah Kawl ttenh in Chin miphun sawisel peng cu a ttha lo tukmi si. Cun, Pu Lian Luai nih hin Chinram i party dang USDP, NUP le UDP pawl sawisel loin amah a miphun party Chin party lawngte a sawisel cu khuaruahhar le mang bantuk asi. Cherhchan: Falamtimes


Duhtu le uartu (darling) ngeih lo a thatnak phun (4) | Chin 7 News\nDarling ngei lo pawl hi mi hmai an del tawn lo. Mi tling lo ngai ah ruah an si nain darling, duhmi ngeih lo hna hi a thatnak tampi a rak um ve. Cucaah duhtu ngei lomi na si zongah na lung dong hlah na miakmi tampi a um. Midang kawp pawl na zoh hna ah nuam lo ngai in um hrimhrim hlah darling ngei pawl nih an ngeih lomi thil tampi na ngei ve.\nDarling ngeih lo a that nak cu,\n1)na caan kha nangmah duh ning tein na hmang kho, uktu le pengtu na ngei ti lo\nDuhtu darling na ngeih lo tikah midang caah caan tampi pek a hau ti lo. A herh lonak ha na caan na hmang ti lo. Cucaah darling ngeih lo cu caan a save ngaingai. Sinain na caan kha a hman na thiam ngai a herh ve. Mi don le thlah awk an um ti lo. Phone caan saupi chawnh a hau ti lo. A herh lo ah zan tlai tiang thut a hau ti lo.\n2)Midang caah khua fak tuk ruah len a hau ti lo\nDarling ngeih cu a caan cun a buai bak. Ho he dah an i tuai lai siloah mi zei he dah an um i an i chawnh timi ruah ko ah lungre a thei. Midang nu /pa he kan duhmi hna lam an kalti hmuh hrim cun um thiam si ti lo. An kong kan ruat peng, mah le mah lungretheih i pek a si. Lung a dai kho lo. Sinain darling ngeih lo ah cun ruah awk an um ti lo. Ngiat awk an um ti lo i lung a dai hna a ngam.\n3)a ho poh he um thut ti khawh si\nDuh mi ngeih lo ah cun mi zeipoh he um ti khawh, tlunkal ti khawh si. A poi nak um lo. Sinain duhmi ngeih cang hnu cun mi zei poh he um thut khawh si ti lo. Midang pi he thut um deuh poh ah buainak a chuak. Cucaah duhmi darling ngeih lo cu za along.\n4)Taangka a tlo\nDuhmi ngeih hna hi phaisa a dih bak. Sifak kan caah hrim cun duhmi ngeih hi phaisa dihnak a si. Phundang chim cun sifah a chuahpi. A herh lo nak ah leng chuah a si. Eidin kan ei ding hna. Zuksin ah kan kal, park ah kan kal. Inn ah nu le pa hmanh kan dangh bal lomi rawl man sang kan ei. Cu lengah kan Dl caah kan ti laksawng man tam taktak man kan cawk piak hna. Cucaah duhmi ngeih cu kut cung phaisa a him lo a zut, duhmi ngeih lo hnu ah cun ngeihmi phaisa tlawmte zong a herhnak ah a kal.\nCucaah duhmi ngeih lo hna hi a thatnak tampi a um ve. Uartu ngei lo pawl hi nek hlei ding an si lo.


BENJAMIN NETANYAHU A UMNAK INN HMAI AN AU HNAWH CANG – The Chinlung Post\nBENJAMIN NETANYAHU A UMNAK INN HMAI AN AU HNAWH CANG\nIsrael Prime Minister Benjamin Netanyahu cu a rian in chuahseh tiah mipi nih an au hnawh cang. Israel PM cu a rian in chuah dingah minung tampi hna nih Jerusalem a umnak inn hmai ah an au hnawh. Mipi nih an timi cu zawtnak tlangrai kongah na rianttuan ning hi ahman lo tiah kan hnu zarh zongah duhlonak an rak langhter tthan.\nTutan ah duhlonak alanghtermi hna nih an timi cu kan ram caah a ttha lo taktak mi cu zawtnak tlangrai siloin ziknawh eihmuar hi a si. Cucaah Israel PM benjamin Netanyahu hi arian in chuak seh, i din seh tiah an langhter. Benjamin Netanyahu cu ziknawh eihmuarnak atuah tiah case pathum an rak tuahpiak cang.\nAliamcia May thla ah khan akonglam rak ceih asi i, tuthla thaizing kip July 19 ah hin Jerusalem District biacaihzung ah pehzulh a si tthan lai. Benjamin Netanyahu hi case a ngei mi a si ko. Asinain Israel ram phung ahcun Benjamin hi apalh bak tiah biachahnak an tuah hlan chungah cun rian dinh a ngah lo.\nCuruang ah Prime Minister Benjamin Netanyahu konglam caihkhan hi caan saunawn arauh lai caah a rian cun a chuak colh dingmi asi lo i, pehzulh in attuan rih ko lai tiah an langhter. Israel ah hin tulio zawtnak hi akarh chin lengmang i, rampi sipuazi zong a hnursuan ngai cang ti asi.\nCun rian ngei lo zong hi 20% renglo a si cang tiah an chim. Israel ramchung ah coronavirus zawtnak angeimi hi minung thong 41 le zahnih an phan cang i, zawtnak in a nunnak aliammi hi minung 368 an si cang tiah an langhter chih.\nRelchih:US President Donald Trump nih tuzarh nithum ni ah Order a chuahmi. Cu order a chuah mi cu Hong Kong he chaw leh chawhrawlnak ttinak an tuahmi vialte a ngol dih. Hi thil atuahnak a ruang cu Tuluk cungah alungtlin caah asi tiah an chim.Culawng siloin US President Donald Trump nih Tuluk official chawleh thalnak siseh bank lei ah US nih abawmhmi hna zong phihkharnak tuah ding in timhlamhnak zong an tuah.\nUS nih Hong Kong he chawleh thalnak a ngolnak a ruang cu atanglei bangin an langhter.Tuluk nih Hong Kong caah national security law ahman ruangah a si. Hi phunglam tuahmi hi Hong Kong mipi zalonnak hrawhhralnak asi tiah US President Donald Trump nih a chim.\nCun US nih Hong Kong caah thilttha or bawmhchanhnak a tuahmi vialte zong phunglam tuahmi nih a hrawh tiah tiah a chim chih.Tuluk nih Hong Kong caah phunglam a sermi National Security Law ruangah hin Hong Kong mipi zeimzaw zat hna nih an ram hi an chuah tak ngaingai te lai tiah US President Donald Trump nih a zumhning zong a chim chih.\nUS CU TULUK NIH THEIHTER NAK A TUAH KO CANG HIH\nCHINRAM TLANGPAR LE KHUAPI KIP AH PURA AN SAK DIH


Aung San Suu Kyi dantat dingin NLD party member hlun pakhat nih report a tuah | THE CHIN EXPRESS\nAung San Suu Kyi dantat dingin NLD party member hlun pakhat nih report a tuah\nNaite ahkhan NLD party lutlai Pi Aung San Suu Kyi hruainak in Naypyitaw, Zabu Thiri Township ah a ummi NLD party member pawl cu an inn ah tonnak an ngeih hna.\nMyanmar cozah nih Covid-19 karh hlah seh tiin minung 30 nak tam siseh a bu in nan um lai lo timi nawl a chuah.\nCu zulh ding cu Pi Aung San Suu Kyi nih a buar tiin NLD party member hlun pakhat nih August 24 ah Ngandamnak Vuanci Zung sinah report a tuah.\n“No.1 Zabu Thiri palek sakhan le penguk zung ah pumpak kal in reportnak ca ka pek hna. Cun, Ngandamnak Vuanci Zung ah satteih in ca ka kuat cang,” tiah NLD party member hlun U Tun Myint nih a chim.\n“Rammi paoh hi upadi cungah kan um lo. Cozah nih nawl a chuahmi paoh mipi nih kan zulh. Cozah rianttuan zong nih an zulh ve a herh timi te kha mipi nih hngal hna seh ti ka duh caah ka tuahmi a si,” tiah U Tun Myint nih a chim.\nAugust 19 ah Pi Aung San Suu Kyi, NLD vice chairman  Dr Zaw Myint Maung, President hlun U Htin Kyaw le atu lio MP aa cuh ding pawl cu Union Election Commission (UEC) sinah nawl an hal hnu ah Zabu Thiri khua um NLD party member pawl sinah an kal hi a si.\n“A leng mipi nih ruahchannak an ngeihmi Pi Aung San Suu Kyi hmuh/zoh an duh tukmi cu kan kham kho hna lo. Nain, Covid-19 zulhphung ningin kan umtthu ko. Kut thiang tein kan i tthawl hnu ah inn chungah kan lut. Inn lengah mi an tampi, mino ngakchia an tampi. Mino hna ruahchannak cu kham khawh a si lo” tiah Dr Zaw Myint Maung nih a chim.\nU Tun Myint nih nawl ngeitu sinah report ka tuahmi cu kan hngah rih ko lai i zeihmanh an tuah lo ahcun duhlo langhternak ka tuah te lai tiah a chim. – 7Day Daily


Myanmar Deputy Foreign Minister Ah Pu Hau Ho Suan An Chiah. ICJ Le Foreign Kong A Tlaih Lai. – The Cherry Par\nMyanmar Deputy Foreign Minister Ah Pu Hau Ho Suan An Chiah. ICJ Le Foreign Kong A Tlaih Lai.\nMYANMAR DEPUTY FOREIGN MINISTER AH PU. HAU DO SUAN AN CHIAH. ICJ LE FOREIGN KONG A TLAIH LAI.( A kong lam tawi)\nDecember1,2020 ah khan Myanmar President U. Win Myint nih Myanmar Ambassador to UN hlun Pu. Hau Do Suan cu, Deputy Minister of Foreign Cooperation ah a chiah. Pu. Hau hi kan ram Rakhiang State i, Bengali buainak ah khan UN Assembly le International Court of Justice ah Myanmar aiawh in biatak te’in a dirhkamh tu kha asi i, kanmah Chinmi lakah a hmasa bik i Foreign Dy- Minister rank a tlaihmi asi. January 2020 ah ICJ nih thla 4 le -6 vawikhat report pek dingin Myanmar cu bia a khiahpiak ca’ah, March thla ah le a tu 23 November,2020 ah khan Myanmar nih ” Provisional Measures” Report a pek than cang i, a ralaiding 2021Kum thar ah ceihhmai tha’n ding asi.\n← Tedim Myone NLD EC nih State Counsellor Daw Aung San Suu Kyi sinah ca an rak kuat.\nTlangval Run Neih Ceu, na hnu in thlacamnak he kan i zulh dawi ko. Bawipa Jesuh Min in dam tein rak kir colh tthan law. →


RALKAP BAWI PAKHAT NIH THIL SINING A PHUAN DIH – The Chinlung Post\nApril 20, 2021 admin Local News 0\nMAH Sin In A Zammi Ralbawi Hein Taw U Chimmi. Naite ah khan a hmet 99, ke ralkap headquarter i ralbawi (pahnihnak sityi sithtawt) bohmu Hein Taw U cu nawlngeihnak a latu MAH sin in a zam i mipi he dirti dingin Shan ramkulh Muse-Lashio lam Namhphetka in Kawlram thlanglei kap hmun pakhat ah a phan cang.\nKhah Aung La Nsang (Burmese Python) Cu A Thong Tthaan Cang Lai.


CBCUSA YOUTH CONSULTATION | Chin Baptist Churches USA\nWednesday, March 22, 2017 - 23:31\nCBCUSA Youth Leadership Consultation cu Bawipa lam hruainak thawngin tlamtling tein kan dih khawh. Khrihfabu 30 reng lo kan i tel kho i, kan dihlak in 170 hrawng kan si i Highland Camp (Indy) ah kan tuah.\nGroup 10 in kan i then hna le tu lio Khrihfabu Mino kan i hruainak kong kan i ceih hna. Tlamtling tein kan i ceihmi dihlak report cu a rauh hlan ah kan rak thlah te lai. Mino hruaitu upa nih fiang tein kan hmuh khawh mi cu atu lio mino hi US in a thang mi lawngte an si cang le a luancia mino he an khuaruah ning, an umtuning, le an duhmi thil an i khat ti lo. Cucaah 3rd generation mino pawl aw-ann hi tampi theih a herh ko ti kan ruah caah hi camp hi kan tuah mi cu asi. Fiang deuh in Mino director Pastor David Thawma nih report a kan thlah piak te lai le kan ceihmi tete rel khawh asi te lai. A hlei in kan nu le pa nih ttha te'n nan kan rel piak dingin kan in nawl hna. Nan fa le kan ruahning le kan dirhmun nan kan theih piak ding hi a biapi taktak tiah kan ruah.\nThlacam, ruahnak pek, le thazaang in a kan bawmtu vialte nan dihlak cungah kan i lawm. Bawipa nih CBCUSA hi amah sunparnak caah kan hmang chin ko seh! Atang lei youtube hi camp kan cawlcangh ning video tawite asi. Bawipa nih thluachuahnak in pe dih ko hna seh.\nCBCUSA Youth Department\nCBCUSA HRUAINAK TUNGTLANG\nCBCUSA CALENDAR 2017\nDALLAS CHIN BAPTIST CHURCH, TEXAS AH MOTHER'S DAY\nCBCUSA SOUTHERN AREA LEADERSHIP TRAINING & SUNDAY SCHOOL TEACHERS TRAINING


***Vakok.Lian***: World Cup Final He Ai Pehtlaimi Theihtlei\nGood Bye South-Africa. Hello Brazil 2014. Nuamte in rak zoh cio te hna uh. Pakhatnak a ngahmi cu nanmah nih thawng van thanh te hna uh. Damte cio in.\nWorld Cup final he ai pehtlaimi theihtlei:\n- Spain le Netherland hi tukum World Cup Qualify an tuahnak ah voi khat hmanh an sung lo. Cu hlan ah Brazil le West-Germany lawng qualify an tuahnak ah sung lote in World Cup an rak chuih i Final an rak kai bal.\n- Netherlands hnukham Andre Oojer hi Final ni ah kum 36 a tling lai. Jurgen Grabowski lawnglawng hi cuhlan ah a chuahni ah final a chuihmi a rak si i kum 30 a rak si ni ah West-Germany nih Netherlands cu final ah an rak tei hna. Final a dih ni li hnu ah Oojer hi a rak chuak.\n- Tutan hi Final ah a voi 1nk bik, Argentina, Brazil, Germany le Italy an i tel lo a si. Hi hna pali lakah hin pakhat paoh cu Final an rak kai peng.\n- Howard Webb (tutan refree ttuan ding) hi kum 38 a si i 1938 thok in tuni tiang ah World Cup final i refree ttuanmi ah a nobik a si. Cu pin ah kum khat chung ah Champion League Final le World Cup Final ah refree a ttuanmi cu a mah lawng a si rih.\n- Spain cu World Cup Final a kaimi Nations lak ah a 12nk. nation a si. 9 cu Europe chung in an si i 3 cu Uruguay, Argentina le Brazil (south-america) an si.\n- 1994 ah penalty an rak nganh mi cu tuanbia taktak ah ai cang. Mah cu, world cup on ni ah Diana Ross nih penalty a rak chuih i a goal lo. Final ah Italay in Dino Baggios nih sangtuk in a chuih caah Brazil nih pakhatnak an rak lak.\n- 1950 ah Brazil cu Uruguay nih 1-2 in an ram cia ah an rak tei hna i cu an chuihnak stadion chung ah minung 2 cu an rak i that. Cu ni thok cun Brazil nih an uniform a raangmi an hmang ti lo.\n- Tutan Final hlan ah hin minung 383 cu Final kainak celtual an rak phan i 55 nih goal an rak senh. Brazil pa Cafu lawnglawng hi voi 3 peh in Final a chuihmi pa a si. Luis Monte cu Uruguay le Brazil ca in final a peh in a kai ve.\n- 1930 ah Uruguay le Argentina cu an chuih dingmi bawlung an thim lio ah biatak tuk in an rak i sii. Goal thlen hlan le thlen hnu bawlung 2 rak hman. Nain Uruguay cu pakhatnak an rak si.\n2010 FIFA World Cup i mi lungthin ah a caam bik ding, an timi:\n1. Shakira (Waka Waka, time for Africa) http://www.youtube. com/watch? v=pRpeEdMmmQ0\n2. Lampard nih a goalmi an relh piak lomi.\n3. Ghana an sungh ning.\n4. Spain Final an kaimi.\n5. England an sunghmi (gloden genaration an i ti)\n6. France team an buai ning le Analka a tlunmi.\n7. Italy an sungh lio.\n8. Japan penalty nganh, Honda nih.\n9. Number 10 ai benhmi Rooney, Messi, Kaka te ho goal an ngeih lomi.\n10. Waving Flag hla http://www.youtube. com/watch? v=\nA dang tampi um kho rih? Na philh khawh lomi na lung caam mi zeidah si?\nAn chuihnak ding hi Soccer City tiah a min thangmi Soweto, Johannesburg ah a si lai.\nSak kum: 1987 (nai ah an remh)\nMah hi stadium ah hin Netherlands captain (atu) pa nih ramca in a chuih hmasabik lio ah a rak goal nak a si. A luancia kum 13 ah khan hika hin a rak goal bal cang. Tutan final hi a hnubik a chuih a si lai i, a rak goal hmasa nak hmun in a dih ter ve lai. Kum 35 a si cang caah tutan final hin ai din cang lai.\nGiovanni van Bronckhorst hi Netherland ram caah puai 106 a chuih i Netherland ramca in a chuih tambik 3nk a si. Arsenal ah a rak chuih bal, Barcelona ah kum 4 a rak um i Ronaldinho he an rak tthawng. Puyol le Xavi he ai kom taktakmi an si. Netherland hi Indonisia ah colony bawi an rak si i indonisia ah a chuakmi a si. Uruguay he semifinal an kai lio ah ttha tuk in a gaol fawn. A pumfa, amui te hi Asia lo pah kaw, Captain ding ah ai ziak lo an tam nain, captain ding ah ai tlak taktakmi a si.\nNetherland vs Spain (0-0) zeiruangahdah zoh phu a si i zeidah zoh tlak a um?\nJOHANNESBURG: Ni 30 a hun liam, voi 30 ngaihchia ngai in mangttha i cah a si hnu, puai 63 an chuihmi kha nuai tamtuk catlang ah tuanbia an cang dih lai. Zarhpi ni ko hi, kum li chung hmun in numah le lawmhpi a tlakmi tuanbia thar ttial le rel caan a hung si lai. Abik in FIFA World Cup 2010 Final zoh phu le zoh tlak a si nak tawi nawn in ka van ttial lai i thawngpang ka relmi chung in tampi ka van lakmi an si lai. Ttanhmi nei hlei in ka ttial lai lo, i hohmanh lung nuamte in von relte ko uh. Cun, comment a pe khomi nan um cun Fidi careltu caah a ttha i a nuam ding a si ko hnga.\nWorld Cup Final:Billion hnih nak tam nih, an TV an on lai i chanthar raltuknak nak cerhmun Soccer City (micheu nih bawlung chuih hi, chanthar Gladiator, an ti), Bawi ai cuhmi ram hnih an i ceen ding cu an zoh hna lai. Hawikom rual i sawm in an zoh lai, a phuphu in ttanhmi an ngei hna lai. Cu lio ah Spain le Netherlands nih cun an chanchung a nguh ding nuamhnak le a sunglawi mi caan hmuh ding i zumh veve in an thin an i domh lai. Bawlung chuih he pehtlai in atu nakin a nuam deuhmi a um ti lo. Zan khat chung i a cangmi thil nih hi ram hnih caah ro ttha le tuanbia thar a chuahpi khawh.\n1. An tuanbia\nRam tlawmpal lawng nih hi ram pahnih bantuk i n bawlung kong ah an tuar, an lung fak ti a si. World Cup chuih tin Spain hi an i tel kho tawn nain Quarter hmanh voi 1 lawng an rak kai bal i World Cup chuih tin an ngaihchiat bu in an tlung peng. Spain nih Europe Master Cup cu a luancia kum hnih lio ah an rak tei. Cu nih cun tampi a von cawidomh hna.\n- Netherlands cu World Cup tuanbia ah an tthawngttha ngai. 1974 ah West-Germany he final an rak kai i an rak sung. Cu hnu ah 1978 ah si hoi i Argentina he Final an rak kai, nain Argentina an rak tei hna nak ding ah zungkhat te lawng a rak i duh, champion an rak si kho hoi lo.\nZoh rih sih: zei ram deuh hi dah sawisel an tong deuh ti cu, press cung ah a um. Hi team hnih nih zeitluk in dah an rammi caah hi final hi a sunlawi ti cu an theih tukmi a si ko. Kum pi kum li chung hngahmi cu minute 90 chung ah a fiang lai i team khat cu sawithah in an thah hna lai i, teinak he a kirmi cu lumte in an don te hoi hna lai.2.\nZoh Dawh ding\nMidfield/alai i a chuihmi hi tutan puai ah an biapi ngaingai rih lai. Spain in Xavi, vulei cung ah a bawlung chuih zoh nuamcem le a thiambik timi a si i, zoh dawh ngai le thil thar tete a team hawi caah a tuahmi ko zoh lai an i ngaih. Netherland Mark van Bommel cu a pumrua tthat pinah tutan World Cup ah a lang ngai ve mi a si caah, zoh an dawh khun lai. Zei maw pum le thazaang hman in Xavi hi a phomh te khawh men.\nXavi cu Messi le C.Ronaldo bantuk in mi hlen le dehcawh a thiammi a si lo, nain bawlung chuih hi a pahrang taktak a rak si zia hmuh khawh a si ko. Van Bommel nih Xavi sinin tam tuk a cawnmi a um te lai, an ti phah.Van Bommel nih zeitluk indah Xavi ttih a nun ti cu midang a va chimh len hna a hau hnga lo.\n3. Phaisa man\nDavid Villa le Wesley Sneijder hi tulio bawlung chuihmi lak ah man fak bik ah an i tel. David Villa cu Barcelona nih $50 million in an cawk i tutan World Cup an chuih chung ah Sneijder cu $42 million in cawk ding ah Manchester United nih Inter Milan an hal hna. Phaisa tiah Yahoo nih cun a kawh phah hna le hi Final ah hin an team hawile an bawmh khawh hna a herh ngaingai fawn. An pahnih in an team veve caah a biapi bik veve an si.\nVilla nih Spain caah goal nga a ngeih cang i amah thawng in Final an kai phah. Mimthla lek tluk deng in a ran caah team dang defenders nih an kham kho tawn lo. Sneijder cu a dir ceomo ve i Netherland duhsah te in Final ah a kai pi ve hna. Amah goalmi thawng in Brazil cu quarterfinal ah an tei hna i atu cu Spain he Final an i cuh lai. Ttih an nung veve. Toppscore an si kho veve, atu ah Goal 5 veve an ngei cang.\n4. Rian ai zuammi rangtum\nRangtum tiah cun Andres Iniesta hi a si ve i a tthawn pinah Spain caah pahrang a ngei taktakmi a si. Voi 10 tiang vulei cung bawlung chuih thiam MVP award caah thim ding ah nominate an tuah balmi a si. Hi spanish midfielder hi ttih a nung taktak ve. Nain a caancaan ah bawlung ai lenh tuk tawn, an ti. Cun atu khi kan hnu ai khawnnak a hma bia tak te in a dam kho rih lo.\nNetherlands rangtum cu Dirk Kuyt hi a si. Amah le mah a thiam ah ai chia bal lo, a selfish mi a si lo. Sinum/sal bantuk in Sneijder øe Arjen Robben caah a um, a si khawh chung in bawlung a tuah piak, a pek peng hna.. Kuyt hi a bawlung chuih a ttha tuk lo, ai zuamnak hi a za lo, nain Netherlands team caah a biapimi pakhat a si.\n5. Defender kong ah\nKap hnih team caah a har ngaimi cu an hnukham an thiam veve mi hi a si. Spain hnukham Carlos Puyol le Netherland center back a si mi Joris Mathijsen hi an rian ttuan a ttha i an tthawng. Puyol tu cu a tthawng taktak, pinah Spain final ah a kai pitu back ttha a si. Ruah lopi in goal a hmang tawn. Cu pinah Spain cu Ramos an nei.\nMathijsen cu quarterfinal Brazil he an chuih ah ai din, ai khawh caah. Nain Semifinal ah a hun chuih kho i Diego Forlan cawl kho lo in a tuah. A nih cu Puyol bantuk in hmai ah kal a hmang lo, nain hmailei ah bawlung a kuat khawh peng hna i hna ngam in a chiah khawh hna. Mathijsen cu a khup ai khawn hnu in ttha tein a chuih kho lo. Cucaah Villa hi ttha te in a tlai kham kho hnga maw ti ruah awk ngai um. Puyol zong biatak te in Robin van Persie he an i bualh le i tuai an hau ko lai. Van Persie cu amah nak in a sangdeuh fawn.,\nrangtuk le i hnawh ngai in ka ttial caah palhmi tete um cun rak theithiam u law.\nNetherland vs Spain (2-1)\nPosted by L.VanBlian_blogpost.com at 10:56 PM


Min Aung Hlaing Kuttang Riantuan Pakhat Mipi Lei Ah A Fonh – Onlinenungak\nMin Aung Hlaing Kuttang Riantuan Pakhat Mipi Lei Ah A Fonh\nKayah ah LIB-531 Ralhraang Battalion in Sergeant pakhat hriamnam tling he KNDF sin ah aa fon. Kaya ramkulh (Karenni) ah ralhraang battalion LIB-531 in Sergeant pakhat cu hriamnam tling he KNDF sin ah aa fon tiah KNDF sin in kan theih.\nCu ralhraang battalion in Sergeant pa nih cun, “Hramhram uknak ka duh lo ca ah mizapi lei ah raltha tein ka dir lai ti in biachahnak ka tuah i ralhraang kut tang riantuannak chung in mizapi sin ah ka kirnak a si,” tiah a chim ti in KNDF nih an thanh. Crd; The Hakha Post\nMiss Universe Kong Relchap; India nungak kum 21 mi Harnaaz Sandhu nihtukum kum 2021 Miss Universe zuamnak ah teinak a hmuh. Nihin December 13 zinglei ah khan vawleicung ram 80 in nungak mui dawh rual miss universe zuamnak cu a donghnak khar a si. A donghnak bik ah hin a voi 3 nak ding ah India nungak nih teinak a hmuh.\nKum 1994 ah khan Sushnita Sen le kum 2000 ah khan Larra Dutta hna nih India aizawh in miss universe zuamnak ah teinak an rak hmuh cang. Tukum miss universe zuamnak ah Harnaaz Sandhu nih teinak a hmuh hin India nungak nih kum 21 hnuh ah tianbia thar an tial than a si.\nA voi 70 miss universe zuamnak hi Eilit khuapi, Isreal ram ah ngeih a si i, vawileicung ramkip in nungak mui dawhdawh miss universe zuamnak ah hin an ra hna. Tutan zuamnak ah hin Paraguay nungak, kum 22 mi Nadia Fereira cu pahnihnak a si i, South Africa nungak Lalela Mswane, kum 24 cu pathumnak a si. Miss Universe zuamnak ah teinak a hmutu Harnaaz Sandhu hi nikum 2020 zuamnak ah teinak a hmutu Maxico nungak Andrea Meza nih Miss Universe luchin a chinh.\nTukum zuamnak ah teinak a hmutu India nungak Harnaaz Sandhu hi lemcanthiam le model rian a tuan lio mi a si i amah hi India ram state pakhat Chandigarh state um mi a si. Lemcan le model rian lengah cacawnnak lei zong ah hawihlei in a thiam mi a si i kum note a si nain Public Administration subject ah Master Degree a cawnglio mi a si. Crd; The Chin Post


DUHNUNG PAR - Page 260 of 263 - Thawngzamh\nMay Thla Chungah KNU Nih Rawl Ralhrang Pawl An Thah Mi Hna Report Thawngthanh Nak An Rak Tuah\nKawl ralhrang nih uknak an lak hnuin May thla chung (thlakhat chung) ah KNU/KNLA le kawl ralhrang karlak i kahdoh nak ruangah kawl ralhrang leiin minung 128 an thi i hliamtuar mi hi 180 hrawng an si hna tiah KNU nih thawngzamh an chuah mi ah kan hmuh. KNU nih\nGoodNews: PDF Le Kawl Ralhrang Karlak Kahdohnak Faktuk A Chuak Kawl Ralhrang A Thi Mi An Tam Tuk\nTuchun May 26 ah khan Sagaing ramthen Maungmyiah pengkulh (စစ်ကိုင်းတိုင်း မြောင်မြို့နယ်) i Puak Chaung khua le Chaung Zin khua karlak ah mipi ralkap PDF le Kawl ralhrang hna karlak ah kahdoh nak faktuk ning a chuak. “Tuchun kahdoh nak hi PDF leinih hmunhnih in kan kah hna caah kawl ralhrang\nHakha Education College Lawng ah Sianginn a Kaimi an Um\nHakha khuachung sianghleirun pawl lak ah Hakha Education College (ဟားခါးပညာရေးကော်လိပ်) lawng ah sianginn a kaimi siangngakchia tlawmpal an um, tiah thawng kan theih. Hakha Education College ah hin siangngakchia zapi 57 an um i, cu chung ah cun SAC ralhrang kut tang ah sianginn a kaimi siangngakchia 14 an um.\nBREAKING: Thantlang Khua Kiangah Drone Ai Chok\nMay26,2021 Chun sml 10-11 tiang ah voikhat sml 2-4 ah voikhat tiin voihnih khuakiang ah drone ai chok tiah a hmutu nih TCP ah an chim. ” Hauka bung lei in a ra i lah va kuanghrawn in a zuang. Cun riciah va lei ah choi hoih in a zuang\nApoi Tuk Hringhran: Kawl Ralhrang A Zaamtak Mi Hna Chin Pa Le A Chungkhar An Harsa Tuk Hringhran\nSAC Ralhrang a Zaamtak i CDM a Tuahmi Chin Pa le a Chungkhar an Harsa. Kayin ramkulh, Hpa-an khua ah hmun a khuarmi SAC ralhrang bu No. 202 ah rian a ttuanmi Tedim pa cu a chungkhar he SAC ralhrang bu an chuahtak i bawmtu ngei loin an um caah\nMin Aung Hliang Cu Thih A Duh Cang Lai, KNU Nih Kawl 200 Renglo An Thah Cang Hna\nBrigade 5 Chungah May Thlachung Kahdohnak Voi zakhat renglo a chuak, Ralhrangbu 200 Leng An Thi. May thla thawkin ralhrangbu le BGF hna cu thazaang an rak i chap caah kahdohnak fak ngaiin a chuak. Nihin May 26 tiang kahdohnak 100 leng a chuak, ralhrangbu lei 100 deng an thi\nCikha Khuami Hna Khuaruahhar In Minung 100 An Zaw Hna, An Thaw An Chuah Kho Bak Lo\nCikha ah Minung 100 Hrawng Thaw Dawp-Chuah Har in Ruah Lo piin an Zaw Hna. Chin ramkulh, Tonzaang peng, Cikha khua ah minung 100 hrawng cu COVID-19 zawtnak bantuk in thaw dawp-chuah i harh in an um hna i sizung ah an chiah hna. Ruah lo piin mizaw 100 hrawng\nKan Pupa Chanin Kan Ngeihmi Lai Meithal Hi Kawl Ralhrang Kutah Umding Cu Ka Duh Hrimhrim Lo\nThe Hakha Times, May 26: Hlanchan tein ngeih mi Pupa Ro Lai Meithal chuh cu ka ngaithiam kho lai lo: Laipa Chinram ah Chin miphun nih hlan kan pupa chan in rak ngeih mi rosung, Lai Meithal chuh le laakpiak cu zeitihmanh in ka ngaithiam kho lai lo, tiah Chinram\nKhah! Tuchun Falam Khuachung Thilcang Le Ralrin Peknak Thawngthanh Hi Theih Bak Ding A Si\nNote: Falam khuachung ah bomb puak mi thawngpang le CNDF (Headquarter) nih ralrin peknak an tuah mi kong tling tein langhter a si. Falam Sianginn Pahnih (အထက 2& အမက 5) Ah Bomb A Puak. Chin ramkulh Falam khuapi Cinmual vengah a ummi အထက ၂ sianginn kulh chungah May 26, tuzing\nTuzing Tlangcung Hriamtlai Phuthum Karlak Ah Kahdoh Nak Fak Ngaiin A Chuak Than\nApoi ngai mi cu hi tluk in Kawl ralhrang hna nih mipi an kahdoh cuahmah hna I mipi ralkap zong nih an si khawh chung in kawl ralhrang an kahdoh cuahmah ve hna lio ah tlangcung hriamtlai karlak I kahdohnak a um hi cu thawngpang chia ngai a si. TNLA\n«Previous Posts 1 … 258 259 260 261 262 263 Next Posts»\nTotal views : 3423060


Dam na duh maw? | Radio Veritas Asia\nDam na duh maw?\n“Dam na duh maw?” Hi bia hi Jesuh nih kum 38 chung dam lo in a rak um mi pa sin ah a chimmi a si. Zeibantuk bia hal nak dah a si hnga!\nNihin i ruah ti ka duh mi cu Bawipa nih a chimmi: “Zohhmanh, atu cu na dam cang. Na sualnak kha ngol hna, cu lo ahcun hi nak thalo deuh nih an tlak sual lai”(Jn 5:14) tiah a ti mi hi a si. Kan umnak vawlei cungah hin sualnak le palhnak hna um hna hlah sehlaw cu zawtnak zong hi a um hnga lo. Sihmanhsehlaw, zawtnak paoh hi pakhat cio kan sual ruang le kan palh hna ruangah an si tiin ti khawh dih cu a si ve hrim lo.\nBawipa le a zultu hna biakinn lei an kal pah ah mitcaw cia in a chuakmi pakhat an hmuh tikah zultu hna nih Bawipa bia an rak hal mi cu: “Mitcaw in a chuahtertu hi aho sualnak dah a si? Amah sualnak maw a si a nu le a pa sualnak dah? tiah an ti. Jesuh nih cun, “A mitcawtnak hi amah sualnak ruangah siseh, a nu le a pa sualnak ruangah siseh a si lo. Pathian thawnnak cu amah damnak thawng hin a langh nakhnga caah a mit a cawt hi a si” ?”(Jn 9:1-3) tiah a ti hna.\nSihmanhsehlaw, kapkhat lei in kan zoh than tikah zawtnak le sualnak aa pehtlaih nak zong hi kan hmuh khawh. Bawipa nih cun hi Sual nak le zawtnak pahnih hna hi kan sin in hloh piak ding le hrawh piak dingin a rak ra tak ko. Bawipa nih Carpenaum khua ah mizaw tampi a damter hna tikah kan hmuh mi cu: “Hi a tuah mi hi, profet Isaiah nih, Amah hrimhrim nih kan zawtnak kha a phorh i kan dam lonak kha a kalpi” tiah a rak chimmi tlinternak caah khan a si” tiin (Matt 8:17) ah kan hmuh. Chim duhnak cu Bawipa nih kan zawtnak le kan sualnak a kan chanh cang ti nak zong a si. Ruah than ding a um mi cu: “Zei ruangah dah kan vawlei pi ah hin hi tluk in a zaw mi hi an tam rih ko hnga?”\nA ruang cu, sualnak hna hi minung hna nih an tuah leng mang rih ruangah a si ko. James tial mi cathiang chungah kan hmuh than mi cu: “Nan lakah harnak a tongmi nan um ahcun, thla cam hna seh. A lung aa lawmmi nan um ahcun, thangthatnak hla sa hna seh. A zawmi nan um ahcun, Khrihfa upa kha au hna u law thla in campiak hna seh law Bawipa min in chiti kha in thuh hna seh. Zumhnak in thla an camnak nih khan a zawmi kha a damter lai; Bawipa nih damnak kha a pek than lai i sualnak a tuahmi kha ngaihthiam a si lai. Cucaah cun nan sualnak kha pakhat le pakhat i chim u law pakhat le pakhat thla i campiak u, cu ti nan tuah ahcun damnak nan hmuh lai. Mitha mi thlacamnak cu hmual a ngei” tiin (Jame 5:13-16) chungah kan hmuh.\nJames nih a langhter duh mi cu zawtnak le sualnak aa pehtlaih ning, cun sual ngaihchihnak le damnak aa pehtlaih nih hi a si. Cu a si caah, sual ngaihchihnak hi kan damnak hnga ding caah a biapi tuk mi a si. Cu hlei ah biatak sual ngaihchihnak a ngei mi hna Pathain hmai ah cotlak mi mitha an si caah an nih nih a hleiceh in (bonus) pekchap an si i an hmuh mi cu an thlacamnak hmual a ngei timi hi a si. Ngunkhuai khawltu pa le Farasi mi pa thlacamnak kan zoh tikah Bawipa nih a cohlaan mi cu: “Maw Pathian, kei misual cungah hin zaangfahnak ngei ko” tiah thla a cam mi ngunkhuai khawltu pa kha a si i: “Hihi kan chimh hna: Farasi mipa kha si loin hi pa tu hi a sualnak ngaihthiam in inn ah a timmi cu a si” tiah (Lk 18:13-14) Bawipa nih a ti.\nCu a si caah: “Zohhmanh, atu cu na dam cang. Na sualnak kha ngol hna, cu lo ahcun hi nak thalo deuh nih an tlak sual lai”(Jn 5:14) tiah Bawipa nih a ti bangin kan nih pakhat cio zong hi ulhnak caan lio ah hin biatak sual ngaihchihnak he Pathian sinah panh cio hna u sih. Taksa damnak le sual ngaihthiam nak Bawipa nih a kan pek ve ko lai.


HMANTHLAK PI KHAWH ZONG SI LAI HIH, INDIANAPOLIS AH ARAK RA LAI – The Chinlung Post\nCome meet and greet Miss Universe Myanmar 2020! Must register through eventbrite. Miss Universe Myanmar 2020 Indianapolis ah a rak ra lai. CCI nih Meet & Greet, Miss Universe Myanmar tonnak le biaruahnak CEBC CLC ah kan ngei lai. Hmanthlak pi khawh zong a ngah lai. Rak rat ve ding in kan ii sawm hna. Rat a duh mi poah nih, registration form hi rak phi uh law.\nLuh men:$50, Sianghngakchia luh men: $20 (Student ID kan hau te lai) Miss Universe Myanmar 2020 hmanthlak pi na duh cun $20 a si lai.Registration lei bawmhhal le biahal ding nan ngeih ah cun Sui Len Par (3177022398) text message in rak kua te uh. Lunglawmhnak he, CCI. Registration Link: https://www.eventbrite.com/e/meet-greet-miss-universe-myanm\nRelchih a duhmi caah Pu Than velhle na rak thiam ngaingai si, Van arfi pakhat bantuk in kan miphun caah ceunak pakhat bantuk hlah maw na si te lai tiah na miphun tampi nih kan in cuanh cuahmah lio i, hibantuk in ruahnak na van ngeih ruangmang ko cu,ka thinlung na zawtter ngaingai i, a poi hringhran ko, a tuning hin cun na miphun thinlung ahcun na nun chung na nung kho ti lai loh hiteh.


95 Theses chungin Bible chungah a umlo hmanhah | Radio Veritas Asia\n95 Theses chungin Bible chungah a umlo hmanhah\nCathiang chungah a umlo hmanhah\n31. Bupi cawnpiaknak cu Thiang Thlarau cawnpiaknak a si caah, Ca Thiang chung ah kan hmu kho lai lo. Ca Thiang chungah kan hmuh khawh lo hmanh ah, kan zulh `thiam a herh .\n(a) Pa, Fapa, Thiang Thlarau, thumkomh Patian pakhat timi cu Bupi cawnpiaknak a si.\n(b) Zumnak hleihnih (CREDO) zong cu Bupi cawnpiaknak asi.\n(c) Jesuh min in kan hal, nawl, tbk, “Amen” nan ti lai timi zong hi Pope Clement cawnpiaknak a si.Thawh`than puai a ni zong kum fatin i thleng seh ti zong Pope Pius cawnpiaknak a si.\n(d) Genesis in Biathlam tiang Bible siseh timi zong Pope Damasus cawnpiaknak a si.\n(e) December ni 25 ah Christmas puai nan tuah lai timi zong Pope Julius cawnpiaknak a si.\n(f) Jesuh kum relnak AD/BC zong Bupi cawnpiaknak a si\n(g) Bible i dal le cang zong hi Bupi cawnpiaknak a si.\n32. Jesuh nih Tlangbawi ngan a sinak cu Peter sinah a pek caah Thiang Thlarau chan ah Pathian biak ning a thleng. Jesuh nih, “nan sin ka rat`than hlan tiang a thi lo ding mi nan um” (cf; Mt. 16:28) a timi cu, Peter a si i Thlangbawi ngan sinak le Thlarau huham pali (Tuukhal, Lungpi, Tawhfung, Tlangbawi) a pek mi kha a thi kho lai lo a tinak a si. Tlangbawi sinak cu an rak i chang lengmang i AD-2013 kum ah Pope (266) an tling cang. Jesuh nih zungzal cain raithawinak voikhat a tuahning cu hmanungbik zan riah an ei lio ah changreu le mitsur hang kha amah pum le thi ah can ter ding in thla a cam i “keimah ruahnawlhnak ah rak tuah u’ tiah a Lamkaltu hna sinah Tlangbawi sinak (Ordination) apek tak hna (cf; Heb. 7:27; Mk. 14:22-24; Lk. 22:19). Tlangbawi nih raithawinak cu a caancaan lawng ah tuahding a si lo, ni fatin tein thawinak (Mass) cu tuah ding a si (cf; Ezk. 46:13). A tuah ding caan cu zinglei ah (cf; Ezk. 46:15) a silole zanlei ah (cf; Salm 141:2) a silole zaan ah (cf; Lk. 24:28-31) tuah ding asi. Raithawinak cu Pathian nih ni fatin tuah dingin nawl a peknak cu zumtu hna nih Jesuh le Bupi he pumkhat sinak caah changreu ei in thluachuah an hmuhnak hnga caah a si (cf; 1Kor. 10:16-17). Zeicaah kan ti ahcun Tlangbawi nih raithawinak a tuah fatin, zungzal Tlangbawi simi Jesuh zong nih kan herh mi tlinter awk ah van ah raithawinak a rak tuah ve (cf; Heb. 7:26).\nMt. 16:28 “Mi Fapa hi Siangpahrang bantuk in arat nan hmuh hlan tiang nanmah lak ah a thi lo ding mi nan um..”\nThiang Thlarau chan Bu `then`thek pawl cawnpiaknak\n33. Thiang Thlarau chanah bu `thennak a tuahtu cu Khrih Thlarau ngei lo an si caah, Khrih ta an si lo (cf; Judas 1:19, Rom 8:9) timi hi Lamkaltu hna cawnpiaknak a si nain , Pathian ta a silo mi nih cun an zulh duh lo ruang ah (cf; 1Jn. 4:6) an taksa duhnak ruang i an tuh mi thihnak kha an zun lai (cf; Gal. 6:8).\nJudas 1:19 “Ka dawt mi hna, Bawi Jesuh chan i an in cawnpiak mi hna kha ii cinken zungzal u; hi hna pawl cu bu `thennak a chuahtertu an si i taksa duhnak nih a uk mi an si i Thlarau ngei lo an si.”\nRom 8:9 “Khrih Thlarau a ngei lo mi hna cu Khrih ta an si lo.”\n1Jn. 4:6 “Pathian ta a silo mi nih cun ka bia an ngai lo.”\nGal. 6:8 “A taksa duhnak lawng a tuahmi nih cun , a tuh bangin a theipar a zun te lai.”\nPathian cin lo mi\n34. Pa chanah Pathian thlah mi Moses a dotu le a zamtaktu Korah le a zultu pawl, Fapa chan ah Pathian Fapa a zamtak mi Judas Iskariot; Thiang Thlarau chan ah Jesuh thlahmi Lamkaltu hleihnih a pomlo mi le a zamtak mi Martin Luther le a zultu; bu `then`thek pawl hna cu Pathian nih a huat tuk hna caah an tuar lai ding mi `tihnung ngai mi hremnak pawl fianternak “Pathian dawtning phunthum” (Ca caang -95) ruangah a thin a hung mi an um ahcun an lungfak hlah seh, Pathian nih a cin lo mi kung hna cu bawh dih an si ko lai (cf; Mt. 15:12-14). Zeicaah ti ahcun midang lunglomh ter cu kan tumta mi asi lo, Pathian nih chimter a kan duh mi kan chim ruang ah thatho ngai in i nuam deuh u (1The. 2:4).\nMt. 15:12-14 “Cun a hnu zultu paw kha a sinah an ra i ‘Na bia chim mi ruangah Farasi mi hna an thin a hung ti na thei lo maw?’ tiah an ti. Jesuh nih ‘Vancung i Ka Pa nih a cin lo mi kung paoh cu bawh dih an si ko lai , anmah ruangah lungnuam lo in um hlah u’ tiah a ti.”\n1Thes. 2:4 “Pathian nih chimter aa kan duhmi kha kan chim,..... midang mithmai hmuh awk cu kan tumta mi a si lo, ... Pathian lunglawmh ter long hi kan tumta mi cu a si.”\nHeb. 7:27 “Anih cu raithawinak voikhat lawng a pek. Zungzal cain amah nunnak a pek mi kha a si.”\nMk. 14:22-24 “Zanriah an ei lio ah Jesuh nih chang kha a lak i,thla a camhnu ah, ‘hi hi Ka sa a si’ tiah a ti . Hrai kha a lak i thla a cam hnu ah ‘ka thi a si’ tiah a ti.\nLk. 22:19 “Keimah ruah nawlhnak ah tuah u.”\n1Cor. 10:16-17 “Bawipa zanriah hmannak i kan hmanmi ... chang hlum pakhat te ruangah kannih kan zapi mi tampi kan si nain pumkhat kan si.”\nHeb. 7:26 “Jesuh cu kan herhnak a tlinter kho tu Tlangbawi a si.”


Economy Kongah CNLD Policy Cu Very Smart. Chinram NLD policy cu Very Stupid! – Lai Lungrawn Post\nBy Salai Tin Maung Win: Ram thanchonak caah loh theih lo a herh mi cu border trade hi a si. US economy thanchonak caah aa hngatchan mi cu tulio USMCA timi US le Mexico le Canada ram (3) komh in an tuahmi chawlehnak hnatlaknak khi a si.Hi nih an ram cio ah zeitluk in dah mipi caah rian an ser i zei tluk in dah an ram cio nih miaknak an hmuh timi neknok tiang cu ka tial rih lai lo.\nKan Chin ram cu vawleicung ah economy lei in pa (2) nak a si mi China le vawleicung ah thanchonak lei a rang bik mi India karlak ah a ummi kan si.Hi hi remcang ah kan hman thiam ahcun kan miphun pawcawmnak caah le thanchonak caah a kan letthal kho taktak mi thil a si. Cheery Zahau nih zahan interview an tuah lio ah border trade kongah CNLD policy ah ai tel ve nak a langhter caah Chin mipi caah thawngtha taktak a si.\nBorder trade kongah Manipur lei le Mizoram kaphnih ruah chih in Kalay Kyo ah Trade Center kan chiah lai a ti a herh mi a si. Kalay Kyo i border trade center chiah hi step pakhat nak ah ka ruah.Atu lio ah Mizoram le Assam cu ramri kongah buainak an tong. Hi buainak ah Mizoram caah a har bik mi cu an pawcawnak caah eidin thilri vialte cu Assam lei in luhpi a si tikah awlok chawngin an um.Hi bantuk lio caan ah Mizoram nih an unau a si mi Chinram lei in innka i awng seh law chawlehnak tuah ti an duhnak mipi hmurka tampi a lang.\nStep (2) ahcun China nih India thil a duh.India zong nih China thil a duh ve. Hmailei pi tiang kan cuanh a si ahcun Rakhain ram hna a daih ahcun tilam in lam a awng te lai.Border trade ramri zong a kau deuh lai.Cutik ahcun a dang trade center cu Mandalay tiangah dirh chap in China le India karlakah kan nih hi Third Party bantukin chawlehnak kan tuah khawh mi a si.Hi border trade kan hlawh tlin lawngah satil (livestock) zuatnak lei. Lothlawh cintlaknak( agriculture) lei ah zuarnak (market) kan ngei lai i kan hlawhtlin ding a si. USMCA chawlehnak hnatlaknak an tuahmi khi lothlo mi satil zuami caah dakaw hlawhtlinnak tamtuk a pek hna.


Hlasak Thiam Banjamin Sum Le Esther Nih Mi Zeidah An Vote Lai Tiah Mipi An lung Rethei An Lungre Theih Ning Cu – Onlinenungak\nHlasak Thiam Banjamin Sum Le Esther Nih Mi Zeidah An Vote Lai Tiah Mipi An lung Rethei An Lungre Theih Ning Cu\nBenjamin Sum le Esther Dawt Chin Sung cu Chinmi lawng silo, Myanmar ramchung le ramdang tiang ih milar an si cang. Chinmi caah Arfi le Thlapa bantuk in Kan zohthla mi kan thlalang bantuk an si. Cutikah, tukum Myanmar ram hrilawknak ah ho, ziang party an vote ding ti cu mipi ih theih cak zet mi a si nan hlasakmi an si ruangah politic lamah cun an pholang aw duh lemlo tla a si ding. (An vote ding mi Party cu theih a si lo). Chinmi chungah milar, minthang tampi kan neih hna i an tuahmi mi thil poh cu mipi nih an i cawn duh taktak. Mipi thinlung la kho tu an si i an cawlcangh ning kan zoh ngai ngai mi an si.\nAn duhmi party cu thinlung thiangten phuang lawlaw hna seh law mipi zong thazang kan ngah ngai lai tiah zumhnak ka nei. Ramdang hlasak thiam, milar pawl zong an duhmi party, cu an aupi cuahmah i an fans pawl ruatnak an ngaihsak lem hna lo.\nMinung cu duhmi le lamttang neihning a si i zalong zetin an duhmi cu an phuanchuah tawn. Hithil zok tikah Chimi milar pawl zong i thimnak ahcun tlawmte tal cawlcangh nak neive seh law mipi nih kan hlawk phah hrimhrim lai. Asinan, daiten an um i an phuanchuah duh lo zongah an mah thuthu a si ko.\n(#Politic chungah mipi dihlak kan um dih. Hlasakthiam, biaknak lei rianttuan tu, chawlet pawl zong politic chungah an um thlu. Rampi a ṭhat lawngah kan hmailei caan i kan nunning le khuasak ning zong a tluang ding a si)


US le China cu kan theih cia bantuk in meheh le uico bantuk an si i, China President Xi Jiping nih Chinese ralkap hna cu kum 2027 ah US ralkap an tei khawh nak ding caah lam kawl ding in nawlh a rak pek cang hna hna, Cun a luanbia zarh hnih hrawng ah China nih tih nung tuk mi Hypersonic Missile a test nak kong ka vun tial cang kha,\nMah China nih Hypersonic Missile kongah US pentagon zong nih tih nung ning le US ram caah zeitluk in dah tih a nung lai ti kongah\nUS ralbawi Mark Milley zong nih fiangtein a chim cang kha. Atu cu US nih China thil tuah mi hi zoh sawhsawh a tim lo i,\nthawngpang thar a vun ngeih than cang, Atu kan vawlei hi Hypersonic Missiles stage global ah kan lut cang, Mah hna cu US, India, Russia & China hna hi an si. US Defence hruaitu pawl nih China Hypersonic Weapons August ah a test kha tih nung ning heh tiah an rak chim cang kha China nih mah bantuk in thil a tuah caah\nThe Pentagon nih November ah hin Northrop Grumman, Lockheed Martin & Raytheon sin ah Phase Interceptor (GPI), missile system – US caah tih nung tuk mi\nHypersonic Missile lakah US a ven khawh ding mi serh ding a thim hna. Lockheed Martin and Raytheon hi raltuk jet ser lei ah a thiam tuk mi, a lar ngai mi hna kha an si\nMissile Defense Agency’s (MDA) nih thawngthanhnak a tuah ning ahcun Raytheon Missiles and Defense $20.97 million, Lockheed Martin $20.94 million, & Northrop Grumman $18.95 million hna pek an si. Mah company 3 nih hin September 2022 hlan ah prototypes design cu US cozah sin ah an ap lai.\nChina hi space lei ah a thangcho tuk caah US zong nih um sawh sawh a tim ti lo, Cun China nih Hypersonic Missile a test mi kha,\nUS caah tih nung tuk mi a si caah China Hypersonic lakah US kilven nak ding caah atu bantuk in US nih Northrop Grumman, Lockheed Martin & Raytheon sin ah Phase Interceptor (GPI), missile system buaipi ding in a thim mi hna hi a si. Cre-RTK\nTrump nih US a dawt ning hi cu khuaruahha bak si ko ee


Miphun Party Tiah Kan Au Len Len Mi Cu Kan Thih Nak Si Ko Cang E – The Chinlung Post\nMiphun party tiah kan au len mi cu kan thih nakAsi ko cang e. Sakah hlan chawl phah ti mi kan chuak rawh Henry , SalaiLTT, LMC lawng an taang rawhKum 5 Chung lawng si ti lo in Chin mi kan caah cun\nVP VT, LMC le SalaiLTT lawng hi rinh awk tlak le bochan awk tlak an si ko cang. CNLD kan pu le cu an si ning kan theih fiang cang hna. Kam khat lei cun ngaih hna achia pah. Hruai tu ttha lo le fel fai lo neih cu CNLD na member um hnih chun cu an lo ko cang e . an ka nan phih dih ko cang hna. Atang lei ca bia mi rak rel ve tuah law\nAn kaa nih cun kan miphun nih zei dah a ka tuah piak khawh lai ti si loin keimah nih ka miphun caah zei dah ka tuah khawh lai tiin ruah/zoh uh sih an ti nain, zei dah an tuah mi a um?;CNLD nan tanhmi khi kan miphun kan dawt tiah nan ruah caah a si ko, nan palh bak lo. Kan uar ngai ko hna. Nain, hruaitu thalo tihnung cheukhat nih anmah duhning in anmah personal hlawknak caah party an dirh i Chin tiah min an pek ruang menmen ah Chin miphun party tiah auh a phu maw tihi kan ruah a hau.\nHruaitu tha nih ningcang tein a hruaimi Chin party um sehlaw kan tanh cio ko hnga, nain tuanbia chiahru a ngeimi pa nih a hruai i sehtan rul bantuk luthum a ngeimi party tanh cu ka thling a zaa, ka tih, kan miphun caah tih a nung tuk ka ti. Biahalnak: CNLD hruaitu pawl nih miphun dawt ruang ah kan miphun caah an pek chanhmi zeidah a um timi rak chim cio tuah u. Miphun dawt timi cu hmurka lawng a za lo, party min ah Chin timi pek menmen a za lo, NLD kan minung Dr Sasa bantuk in tuahsernak in langhter a hau.Chinram NLD candidate vialte khi Chinmi an si dih ve,\nCNLD lawng Chin nan si lo. NLD hruaitu cu Kawlnu Suu Kyi a si nan ti men lai, nain CNLD hruaitu zong Nothankap a si ve ko.Kei cu Suu Kyi hi Nothankap nakin a let thongkhat in ka uar deuh, cucu ka miphun zawn ka ruah ruang le ka dawt ve caah a si. Miphun dihlak a kan dawtu kan pi kan tanh hi Kawl kan uar caah a si lo, a thianghlimmi dawtnak taktak kan i fian caah kan tanhmi tu a si deuh.Laimi kan pa bik Dr. Hmuh Thang hi ziah na kianh ko lo, nang cu mino te pei na si rih cu,’ timi biahalnak a um lengmang, hiti hin ka leh tawn hna.\n‘Ram riantuan cu a nuammi le hlawk kawlnak hmun a si lo, miphun caah sining dihlak in riantuan khi a si, miphun caah rethei in a si. Kan pa hi rethei a in caan a sau, a baa ngai cang.‘Atu kei ka luh hi amah doh ding ah a si lo, amah bantuk in ram le miphun caah pum kaa pe ve lai, rethei ka ing ve lai ka timi a si. Nuamh kawlnak sisehlaw ka kianh ko hnga, nain retheih in nak a si caah kianh kaa tim lo hi a si’. By Salai Lungthli Tum\nDawt Ceu Cung(Member)


Ralhrang Uknak Tang Ah Sianginn Kai Hi A Miaknak A Um Maw - chinland media\nJanuary 26, 2022 admin Myanmar News 0\nRalhrang uknak tang ah sianginn kai hi a miaknak a um maw? Uico ralhranh pawl tang ah fimcawnnak sianginn kai hi zei tal a miaknak le a thatnak a um maw timi hi a biapi ngaingai mi asi.\nUico ralhrang pawl nih uknak an lak hnu in le Kawlram covid zawtnak ruang ah sianginn cu khar a hung si cang. Kum hnih thum cu khar a hung si cang. Sianginn kai khawh a si ti lo. Sinain ramtha ahcun online hna in sianginn an kaiter hna.\nKannih Kawlram cu covid zawtnak pinah ralhranh nih uknak an lak caah ralhrang uknak duhlonak langhternak caah sianginn cu kai lo ding ti a si. Cu ruang ah Sianginn tampi kai loin an um hna. Sinain ralhrang tang ah sianginn kaimi tampi an um thiam hna. A bik in Rakhine ramkulh cu sianginn an kai dih ngawt ko.\nMahhi ralhrang kut tang ah fimcawnak sianginn hi kan caah a miak nak a um lai maw tihi ruah a hau. Ngakchia cu sianginn an kai ding a si. Sianginn kai lomi ngakchia cu an hrut. Upat hnu bel ah kai lo zong ah a poi tuk lem hnga lo nain ngakchia cu sianginn kai kha an covo bak a si.\nRalhrang tang ah sianginn ab kaimi hi NUG cozah nih cohlan dawh a si lo. Ralhrang uknak chung ahhin zeitluk catang sang zong va phan ko hna hmanhseh, degree zong va la ko hna hmanhseh law NUG cozah a kai tikah an catang hi NUG cozah nih cohlan dawh a si lo. Tahchunhnak ah a tu ralhrang uknak tang ah na catang a kai hnga. A hlan ah tang 4 na simi kha ralhrang nih uknak an lak chung ah tang 6 tiang na phan manh. NUG cozah khi van kai sehlaw tang hnih nai chap kha relh piak loin a hlan tang 4 ah khan thut thiam dawh na si.\nRalhrang uknak tang ah degree na la hnga, sinain NUG cozag nih rian an in pe hlei lai lo. NUG cozah tang ah degree nan lak than a hau lai. Na kai than i degree nan lak than lawng ah NUG cozah nih rian pek khi na si te lai.\nCu ruang ahcun ralhrang uknak tang ah sianginn kai hi a miaknak a um hlei lo. Mipi ralkap nih an uknak hmun tete ah sianginn a kaimi tu hi cu NUG cozah nih an catang a cohlan mi ah a um lai. Cu raung ah a si khawh ahcun mipi ralkap nih an uknak hmun ah sianginn an on mi tete tu ahhin kai ah a tha deuh ding khi a si.\nRalhrang Nih Zinan Khur An Duah, Riantauntu An Thah Hna


CYONA Idol 2019 Zuamnak Ah Top 5 A Phanmi Minung 5 – THE CHINLAND POST\nCYONA Idol 2019 Zuamnak Ah Top 5 A Phanmi Minung 5\nThe Chinland Post| 2019 July 4| CYONA (Chin Youth Organization of North America) Idol 2019 zuamnak level-1 cu July 3 zan ah minung 15 an i zuam i a thiam bik (top 5) minung 5 an thim khawh than cang hna tiah kan theih.\nMinung 15 aa zuammi lak chung in top 5 a phanmi hna cu; Ngun Hram Lian (Nebraska), Sui Cer Chin (Amarillo, Tx), Olivia Thla Hnem Sui (Indiana), John Te (Canada) le Abigail Biak Tha Hnem (Kentucky) an si.\nCYONA convention pi cu July 4-6 tiang Indianapolis, Indiana ah an tuah lai. Idol top 5 a phanmi cu thaizing zan (July 4 zan) ah an i zuam than lai.\nCYONA 2019 Idol top 5 zuamnak ah biakhiaktu (judges) ding hna cu; Ci Lian, Herh Lian, Tlimtue Thang, Uk Lian an si lai tiah kan theih.\nCYONA convention pi le Idol zuamnak ah 2009 kum hnu cun kumhnih ah voikhat in an tuah. CYONA Idol zuamnak ah 2017 kum tiang winner cotu hi minung 7 an si cang i tukum winner cotu ding he hin minung 8 an si te lai.\n2006 kum ah Rebeca Biakthachin Sung,\n2007 kum ah Cung Tha Lian,\n2009 kum ah Van Tha Hlei Dim,\n2011 kum ah Dawt Len Zi,\n2013 kum ah Ngun Tha Chin,\n2015 kum ah Ah Thang,\n2017 kum ah Bawi Hlei Mang an si.\nPhoto & Video: CYONA facebook page\nPrevious Miss Queen Empire Myanmar 2019 Winner Cotu Zing Dawt Cer Malaysia Ah Aa Zuam Than Lai\nNext Kyaw Htet Aung Cu Chinram Ah Salai Thang In Muicawl Aa Thla Lai


KIA Le PDF Minung 6 An Nunnak A Liam - News and Media\nKIA Le PDF Minung 6 An Nunnak A Liam\nShweku ah KIA le PDF nih ralkap cu an doh i minung 30 nak tam an kah that hna tiah thei a si. Katha in an i kahnak ah KIA le PDF minung 6 ralkap nih vanlawng hmangin an thah hna tiah thei a si. Shweku township, Kachin state KIA le PDF nih ralkap minung 30 nak tam an thah hna tiah a min langhter duh lo mi pakhat nih a chim.\nKachin State Civilian Movement nih KIA le PDF fonh in ralkap cu nazi 2 pm ah khan Myo Hla village, Shwe Ku Township an doh hna tiah a chim. Ralkap an thah mi hna hi 31 nak a tam deuh tiah athei ter. Some Kachin sources nih KIA 6 officers hna an thi i minung 11 an hlaim hma tiah a theiter. Myo Hla village, Shwe Ku township ah a si i\nvanlawng 2 in ralkap nih an doh hna. Sagaing zong ah KIA and PDF nih zei an rel lo kar ralkap nih nazi 6 pm ah khan a kah hna tiah an thei. Relchap – Thantlang ah a Lan Dingmi Facang Phortu truck pahnih Falam ah SAC ralhrang nih an HrenThantlang khua lei ah facang phorh in a kalmi Truck pahnih cu SAC ralhrang nih\nzarh hnih chung hrawng Falam an hren cang hna. Falam khuami pakhat nih, “An hren hnanak zarh hnih hrawng a si cang. Atu tiang an kalter hna lo. Facang phorh a ngah lo an ti hna i an hren hna. Thantlang khua i SAC ralbawi minthut aa telmi catlap an i ken ko nain Falam ralbawi nih a kalter hna lo,” tiah a chim.\nThantlang ah phorh dingmi facang pawl a lanhter lotu SAC ralhrang pawl hi Kawlrawn lei in naite ah Falam ah a rak phanmi an si. June thla chung zong ah khan hi SAC ralhrang bu nih hin Hakha lei ah facang a phormi Truck pathum zong zarh hnih chung hrawng an rak hren bal cang.\nKIA le PDF Nih Ralkap Tampi An Thah Hna


Chinram Ah Ralkap Thazaang An Chap Lengmag Caah Kahdohnak Hi Zual Dawh A Bang - Chin Eleven News\nChinram Ah Ralkap Thazaang An Chap Lengmag Caah Kahdohnak Hi Zual Dawh A Bang\nKawlram chungah a lisa bik thawngpang a hung chuak mi cu Chinram hi raltuknak hmun le kahnak a tambik hmun pawl ah a tel cang. July thla chung caan tawi te hmanh ah kahnak voitampi a chuak mah hoi cang i ralzaam an karh than tiah ralzaam tuanvo ngeitu pakhat nih a chim.\nKan ruah ning nakin kahnak hi a zual pah thluahmah cang caah mipi nih a bupi in zaam hi a him fawn tilo, zawtnak le a karh caah mipi caah himnak a har ko cang tiah a chim chap. Chinram kahnak ah hin ralkap hi minung tampi an thi cang caah cunglei nawlpeknak in Ralkap thazaang tampi an chap than.\nHitluk furpi le sul le lam a that lo lio hmanh ah mahtluk in kahnak a fak ko a si ahcun hmailei chinmi kan dirhmun cu a that lei nakin chiat lei deuh lawngte a panh cuahmah cang ko tiah an langhter.\nMindat le Matupi hrawng cu nichiar tiawk in kahnak a chuak caah zaangfak ngai an si cang, Hakha ,Than Tlang, Falam hrawng caan tlawmpal te i kahnak a chauk hmanh ah awlok chawng le chungsi vang in kan um i khua tiangin kan chuahtak.\nHi ti i caan a kal ko a si ahcun Chinram cu kahnak a peh lai i mipi nih hinak fakin harsatnak le thihlohnak kan tong ko. Mindat lawngte ah ralkap thazaang an chap hoi i, Kahnak ruangah ralzaam kan karh chinchin cang lai tiah ralzaam zohkhenhtu chungtel pakhat nih a chim.\nMizoram Singer Van Lal Sailova Cu Nupi A Nei Cang Lai


Hihi Na Hmu Cang Maw Khuaruahhar Taktak Asi Ko Khuachia Nih A Temtawnmi Nu-Video – Chin World News Evening\nHihi Na Hmu Cang Maw Khuaruahhar Taktak Asi Ko Khuachia Nih A Temtawnmi Nu-Video\nSeptember 24, 2019 Salai Van Hmuhning\nBible ah kan hmuh bantukin zumtu mi hna cu khuachia thlarau nih a tei khawh lomi Pathian Thiang Thlarau a ngeimi kan si. Kan chungah a nungmi Thiang Thlarau hi khuachia thlarau (sehtan) nih a tei khawh lomi asi. Asinain zumtu tampi nih cun kan chung i a nungmi thlarau tthawnnak thei loin khuachia nih a tuahmi hna a ttih mi tampi kan um ttheu tawn.\nTutan i kan rak chiah mi video hi rak zoh law khuachia thlarau nih zumtu mi hna hi zeitluk in dah a rak kan ttih timi cu fiang tein na hmuh ko lai. Hi nih hin zumhnak lei ah tthawnnak in pe ve seh law na chung i a nungmi Thiang Thlarau kha khuachia thlarau nak in a let tamtuk in a thawng deuh mi thlarau a si ti kha fian khawh rak i zuam ve .\nSayamah Ca Meng Tial hi a tu lio Pathian nih a hman taktak mi Thawngtthachim dingin hmunkipah an sawm i a kalmi asi . Amah hi mino te asinain thlarau leiah cun a tthawng taktak mi le zumhnak in kar a hlang cuahmahmi asi. A nun hi zohchunh awk a tlak i rawlulh thlacamnak le Bible relnak he ai tthen bal lomi a si tikah a tthawngthachimmi zong hmual angei i mi thinlung ah rian a ttuan khun i mi tampi Pathian leiah a hruaitu le nunnak thar he kar a hlan tertu asi .\nHi video tawi te hi Sayamah Ca Meng Tial nih Home Crusade a tuahnak ah khuachia nih a luh hnawhmi pakhat Jesuh min in a thawl piak lio asi . Atang ah video kan chiah i rak zoh ve law Pathian tthawnnak zong na cungah a takin rak lang ve ko seh.\nRak Zoh Tuah U Khah Mizo Pawl Comment An Dai Kho Hoi Ti Lo An Timi Cu\nR.I.P Hlasakthiam Fred Lalhlimpuai Hringtu A Pa Nih Mual A Kan Liam Taak Chungkhar Hna Bawipa Nih Hnem Ko Hna Seh


Adoniram le Ann Judson Mission Riantuannak | Chin Baptist Churches USA\nThursday, December 10, 2015 - 08:11\nA hawipa nih carel ding kha a pek. British East India Company ah chaplain a ttuanmi Rev. Claude Buchanan nih a ttial mi "Nichuah Arfi (The Star of the East)" timi a rel ah Pathian auhnak kha a thinlung ah a lang. Kawlram ah Gospel he rianttuannak timi "Embassy to Ava" kha a rel tthan. Khrih nih "Vawlei khuazakip ah Thawngttha Chim dingin Fialnak" kha a theih. India ah kal ding in auh ka si tiin aa ruat. India khawh in khoika kal ding kha cu a fiang lo. February 1810 ah Nichuah lei mi khamhnak caah thawngttha chim ah kal ding ah biakhiahnak a tuah. June 1810 ah a Bible sianginn kai a liim cangka in rianttuan ding ah sawmtu tampi a ngei. Brown University zong nih siangcachim ah an sawm. A nu nih "a runinn he a hlat lo, a ttha" a ti. Adoniram nih cun "Boston hrawng ah cun ka um lai lo. Lam hla deuh ah kal a hau" a ti ve.\nRili cung i tilawng in an kal lio ah Adoniram Judson cu Biakam Thar chungah tipil-innak kong kha a rel. India an phak tikah Adoniram le Ann cu zumhnak ngeih hnu ah tipil in ding (believer's baptism) kha an pom. Rev. William Ward nih Lal Bazaar Chapel, Calcutta ah September 6, 1812 ni ah tipilnak a pek hna. A dang siangbawi pakhat Luther Rice zong November 1, 1812 ni ah tipilnak a ing ve. Congregational Church nih an thlah hna nain Baptist ah an cang tthan.\nGeneral Bandoola cu a thi ti thawng a hung thang. A chawngtu Paganwun nih thawngtla vialte kha Ava in Aungpinle ah a tthial hna. Nilin thetse lak ah an kero in kal ter hna kaw, Judson ke vun vialte cu a hawk i thi a chuak dih. A chantling cu thawngcawng nih lam thlang ah an hlonh piak. Maung Ing nih an umnak thawnginn a hawlnak ah a chantling cu a va hmuh. A Bible zong cu tlau lo tein a va char tthan. "Bawipa bia cu a tlau kho lo." Kawl pawl cu ral a sung ding in an um cang. Kawl siangpahrang le Mirang pawl cu an i chawn. Judson nih holh a leh piak hna. February 24, 1826 ni ah Yandabo biakamhnak cu min an tthut.\n"Ka saya cu a tlunnak ding caan a sau tuk rih. Keimah te lawng in maw ka thih ne ko lai; ka fanu te lawng in maw ka kal tak ne ko lai. Pathian duhnak a si bantuk in, a duhnak cu al lo in ka zulh ko lai. Thih cu ka ttih lo, nain hi tluk tuarhar mi fahnak tuar khawh lo ding tu ka phang. Ka saya cu ka zawtnak a fak tuk i ca ka ttial kho lo tiah rak ka chimhpiak te ko kun law."\nJesuh Khrih a zum i Bawi le Khamhtu ah a pom hnu ah Pathian thawngttha ruangah harnak vialte tuar in nunnak a pe mi siangbawi te hna hi an hrintthan lo, hell ah an tla ko lai tiah a chim tawn mi zumtu kan um ttheu. "Zumhnak, hrintthan/thar le thawngttha chim" an ti duh mi hi zeidah a si hnga? ti hi ruah lo awk a ttha tawn lo. Jesuh Khrih vel hna hi a man kan den ter tuk sual lai ti hi phan a um ngai. Temtuarnak um lo in kaa lawng in Thawngttha chim hi a tu lio kan chan ah a awl tuk cang caah.\n1) Faith Coxe Bailey Ed. "Adoniram Judson, America's First Foreign Missionary," (Chicago, Moody Press, 1955).\n2) Maung Shwe Wa & Genevieve & Erville Sowards, "Burma Chronicle," (Rangon, Board of Publications, Burma Baptist Convention, 1963).\n3) C. Duh Kam, "Christian Mission to Buddhists in Myanmar: A Study of Past, Present, and Future Approaches by Baptists," A Dissertation Submitted to the Doctoral Studies, United Theological Seminary, Dayton, Ohio, May 1997).


Dr. Sasa Nih CNLD Nih An I Tlei Mi, A Fiang Lo Mi Chim Than Nak A Nei – Onlinenungak\nDr. Sasa Nih CNLD Nih An I Tlei Mi, A Fiang Lo Mi Chim Than Nak A Nei\nLungsamat Media pawl nih Dr. Sasa Interview an tuah lio ah Dr. Sasa nih ‘CNLD nih an aupi mi Miphun Covo Kan Lak than lai (Retake/Regain/Reclaim) timi hi ka ruat lengmang nain ka fiang kho loh.\nCNLD nih biadang chim ding an theih lo ruang ah maw si hnga, keinih cun hiti an au mi hi ka fiang loh kan miphun covo cu khawhka dah a um le kalthan cu an timh? A ho sin ah dah a um le kal an timh? (Kan covo umnak hmun a thei loh tinak a si).\nA ngaingai ti ahcun miphun covo kan lak than lai ti siloin miphun covo kan ser lai ti phun deuh a si a ti. A bia holh a hman mi Ser ah mirang holh a hman i (Create) tiin a hman, Dr.Sasa nih CNLD bia an i ken mi hi a thei loh tinak a si.\nThantlang peng Chin Miphun Party (CNLD) zung on nak an tuah khawh cang CNLD nih tei nak cu hmu hram seh! — Chin Miphun Tlangau Kawl phungthluk ah ‘Mifim zong nih zeihmanh an thei dih loh ti a um bantuk in, a theih lomi cu chimhfian a hau ve. Dr.Sasa nih Miphun covo lak than dingmi a si loh, Ser (create) ding mi a si a ti. Lak than (Regain/Retake) timile Ser (Create) timi bia holh cu ai dang tuk.\nVan le vawlei an dan tuk tuk in an siding aidang. lak than ding timi cu kan neihciami kha kan philh maw, midang nih an kan lakpiak. Cu bantuk kan neihcia mi kan nei ti lo i kan neih khawh than nak ding ah cun kalthan a hau.\nSer (Create) timi a sullam cu thil a um rih lo mi, thil a cang rih lo mi kha a thar te i ser thar, tuah than tinak a si. Amah Dr. Sasa nih Interview-nak i a chim ban tuk in Chinmi cu Chinram ah kum 800 leng kan rak um cang i Indigenious right (miphun Covo) neimi kan si.\nKum 800 chung miphun covo neimi Chin miphun kan si, Bangali pawl bantuk i ram nei lo mi kan si loh. Ram a neimi miphun kan si. Asinain, kum 70 chung kan covo cu Kawl pawl nih an kan lakpiak cang cuhpiak timi cu hriamhrei he damiah taih (Rope the right) ti a si.\nCNLD Party Caah Cun Ningzak Le Ngaihchia Tak Tak Khi A Si – Khuaruah Har News. Kan covo cu Kawl kut chungah a um, Kawl pawl nih an tleih. Kawl pawl nih an duh ning poh in an control. Miphun covo cu lak than ding a si, neih than ding a si. Miphun covo kan ser / tuah (Create) ding kan ti asi ah cun miphun covo rak nei bal lo mi miphun kan si tinak a si.\nMiphun covo cu kan lak than ding mi a si i, kan ser thar ding mi a si loh ti kha mihrut te keimah nih hin mifim Dr. Sasa kha theifiang ve seh ti ka duh. (#Jacob R. Thang)\nKIA Nih Police Sakhan An Ting Hna Lengah ,Police Hna Zawng An Dawi Chih Len Cang Hna\nNizaan Rangoon Thil Cang Mi Nih Cun Mipi A Lau Ter Tuk Ko Hna\nDenmark ram TV ah laipa Phun Mang (kum 16) cu tuni ah 1. Division a ummi EFB club caah a voikhatnak\nDr. Sa Sa ttan pinaak\nNa Ruat Ngam Maw? Kan Ral Kan Tei A Hau! Kan Tei Locun Mawh A Kan Phurh Lai!